Umesto pravde, Euleks doneo mito i korupciju na Kosovo | Vestinet.rs\nPOČETNA TEMA DANA Umesto pravde, Euleks doneo mito i korupciju na Kosovo\nUmesto pravde, Euleks doneo mito i korupciju na Kosovo\n31. oktobra 2014. 8:37 · Nema komentara\nKrivotvorenje dokaza protiv Olivera Ivanovića pokazuju da su međunarodni tužioci i sudije na Kosovu prihvatili lokalni način ponašanja umesto da uvedu pravne standarde iz zemalja iz kojih su došli, piše Politika.\nPrvi udarac misija je dozivela kada je prištinski list Koha Ditore u ponedeljak objavio da je tužilac iz Velike Britanije Marija Bamije pribavila dokaze kako su dvojica visokih zvaničnika misije Euleks primila mito da bi zatvorila najmanje tri velika kriminalna slučaja, navodi Politika.\nPrisluškujući učesnike nekoliko kriminalnih operacija, Odeljenje za borbu protiv korupcije je presrelo i razgovore glavnog tužioca Euleksa Jaroslave Novotne i predsednika skupštine sudija Euleksa Frančeska Florija koji su se sastajali sa različitim posrednicima u cilju zataškavanja teških krivičnih dela, piše Politika.\nSagovornici Politike iz međunarodnih krugova na Kosovu tvrde da su posebno neuspešni bili postupci protiv Fatmira Limaja, kao i zaštita svedoka u ovom i u drugim slučajevima.\nIz tog vremena ostala je zabeležena i izjava izvestioca Saveta Evrope Dika Martija koji je rekao da neće ustupiti nikakve osetljive informacije kao što su identitet svedoka i njihove izjave sve dok ne postoje „apsolutne garancije“da će se informacije strogo čuvati.\nPosebno, kako prenosi Politika, Marti je spomenuo nesposobnost Euleksa i Unmika da razviju instrumente za sprovođenje zaštite identiteta svedoka ili sprečavanje da procure obaveštajni izveštaji.\nPolitike navodi da se u Prištini šapatom pričalo i o sumnjivom menjanju tužilaca i sudija Euleksa u raznim predmetima što je na kraju dovodilo do mnogih oslobađajućih presuda.\nTags:eksplozije · entitet · Euleks · garancije · osumnjičeni · postupak · razgovor · specijalne jedinice · sprovođenje · tužilac · vesti · zaštita · zvaničnik


Kovačević na čelu kragujevačkog LDP-a | Ritam Grada - vesti Kragujevac\nNa Skupštini gradskog odbora Liberalno demokratske partije u Kragujevcu, članice i članovi su imali priliku da neposredno biraju novi odbor i menadžera. Na Svečanoj sednici skupštine prezentovan i plan aktivnosti za naredni period.\nZa novog menadžera Gradskog odbora LDP Kragujevac izabran je dosadašnji zamenik menadžera Boris Kovačević, diplomirani pravnik.\nOn se zahvalio svim članovima koji glasali za izbor novog rukovodstva. Rekao je da je zahvalan i prethodnicima što su učestvovali u rezultatu u okviru kojeg je Liberalno-demokratska partija drugi put izborila učešće u gradskom parlamentu, i to sa samostalnom odborničkom grupom, “što u okolnostima u gradu u kojem smo živeli i radili nije bilo nimalo lako”.\n“U situaciji smo, pogotovo kada u svetskim okvirima imamo negativne tendencije po pitanju rezultata pojedinih izbora, da jedino što nam preostaje jeste da nikako ne odustajemo, već da nastavimo da se borimo. Problem je to što u našoj zemlji i našem okruženju, da ne govorimo dalje, pobeđuju stranke i političke opcije koje uopšte ne vode računa ni o političkom govoru, ni o posledicama koje to može da izazove u društvu. Ako se to dešava u demokratski uređenim zemljama, možemo pretpostaviti kakve to posledice može ida ima i na Srbiju u kojoj je to oduvek bilo prisutno. Jedino što imamo jeste obaveza da ne odustanemo i da nastavimo da promovišemo vrednosti za koje se Liberalno-demokratska partija zalaže sve ovo vreme. Obavezu imamo prema ljudima, pre svega, koji su se jako dugo borili za uspostavljanje modernog demokratskog društva. Obavezu imamo prema nama samima, prema našim porodicama, prijateljima, ali i prema generacijama koje dolaze”, rekao je novoizabrani menadžer kragujevačkog LDP-a.\nKovačević, koji je u prethodnoj lokalnoj administraciji, kada je LDP podržavao većinu Srpske napredne strake, bio član Gradskog veća govorio je i o tom periodu:\n“U Kragujevcu smo u protekle dve godine imali priliku da pokažemo šta znamo i koliko možemo. Iza nas su ostali konkretni rezultati i konkretni učinci u okviru resora koje su predvodili ljudi iz Liberalno-demokratske partije, i upravo je to ono što nas razlikuje od drugih – drugačiji pristup, posvećenost i odgovornost za sve obaveze koje preuzimamo”, rekao je, između ostalog, Kovačević.\nUz menadžera, izabrani su i članovi odbora:\nBulatović Stefan, student, 1995.\nGajić Sanja, specijalista opšte medicine, 1967.\nDurgutović Edis, inženjer informatike, 1983.\nĐorđević Dušan, magistar farmacije, 1992.\nĐurić Janko, diplomirani informatičar, 1992.\nIgnjatović Zorica, master vaspitač, 1970.\nIlić Stefan, gimnazija, 1992.\nJoksić Ljiljana, trgovac, 1958.\nKrstić Aleksandar, doktor medicine, 1980.\nManić Mirjana, vaspitač, 1966.\nMilanović Zlatko, diplomirani ekonomista, 1963.\nMilanović Jelena, ekonomski tehničar, 1978.\nMilić Nebojša, spec. inženjer saobraćaja, 1976.\nPetronijević Katarina, trgovac, 1984.\nPetrović Jovan, specijalista ginekologije i akušerstva, 1962.\nSavić Dejan, privatni preduzetnik, 1974.\nStevanović Marija, profesor razredne nastave, 1982.\nmilos Dec 1, 2016 at 14:29\npropali pekar edis durgutovic. hahahahaha


Putin Evropi: Nemojte biti Bugarska - Ekonomske Vesti\nPutin Evropi: Nemojte biti Bugarska\nRuski predsednik Vladimir Putin pozvao je Evropu da zaštiti svoje interese u gradnji gasovoda Severni tok-2 i ustvrdio da je Rusija u stanju sopstvenim sredstvima da izgradi taj gasovod ukoliko zapadnoevropske firme zbog američkih sankcija budu iz tog projekta morale da izadju.\nOn je, kako prenose ruske agencije, podsetio na slučaj Bugarske, čiji premijer Bojko Borisov se maja ove godine u Moskvi izvinio što njegova zemlja nije znala da zaštiti svoje interese nego je srušila projekat gasovoda “ Južni tok“.\nAustrijski kancelar Sebastijan Kurc izjavio je da njegova zemlja podržava projekat gasovoda “ Severni tok-2″ ali da neka pravna pitanja još moraju biti razjašnjena, a interes Ukrajine kao tranzitne zemlje uzet u obzir.\nIzvršni direktor Royal Dutch Shel ,tokom “ Ruske energetske nedelje“ ,u Moskvi je izjavio da će njegova kompanija morati da razmotri izlazak iz projekta “ Severni tok-2″ ukoliko SAD zaprete sankcijama inostranim firmama ucesnicama tog projekta jer mora da vodi računa o interesima svojih akcionara, ali i zakonodavnoj realnosti u kojoj je prinudjena da živi.\nRanije je istu mogućnost najavila i nemačka energetska kompanija Uniper.\nRuski predsednik Vladimir Putin je izrazio razumevanje za ovaj stav partnera, ali je izrazio uverenost da će Rusija moći sopstvenim sredstvima da završi taj projekat, a ako u tome i bude problema da će ih rešiti.\n← Dačić: Da li će Turski tok doći u Srbiju, zavisi od Bugarske\nOde PKB: Danas potpisivanje ugovora sa Al dahra doo Irig →


Tag / Kazna zatvora / Vesti online\nVraćanje kilometraže nije srpska specijalnost\nPostoji tesna veza između broja pređenih kilometara polovnog automobila i cene koja će za njega biti ostvarena prilikom prodaje. Zato pojedini trgovci vraćaju kilometražu na vozilima. Za ovo...\nPolitika 6 komentara\nMladićev rođak se nagodio sa Tužilaštvom\nTužilaštvo za ratne zločine Srbije sklopilo je sporazum o priznanju krivice sa Branislavom Mladićem, u čijoj je kući u selu Lazarevo, 26. maja prošle godine uhapšen haški optuženik Ratko...\nE.V. 7 komentara\nGlavaševe žrtve pripisali Srbima\nBranimir Glavaš nije kriv za ubistva civila u Osijeku, za šta je pravosnažno osuđen na osam godina zatvora. Branko Lovrić, Bogdan Počuča i Petar Ladnjak, trojica od desetoro ubijenih u akciji...\nRođak nas prijavio Udbi\nDušan Kostić iz Vranja priča porodičnu istoriju, kako se njegov deda borio protiv bugarskog zuluma u Makedoniji, a njegovu decu su posle rata izbacili iz vile u Vranjskoj Banji.\nNavijači osuđeni zbog pretnji Brankici Stanković\nŠestorica najvijača "Partizana" osuđeni su na višemesečne uslovne kazne zatvora, zbog pretnji novinarki Brankici Stanković tokom fudbalske utakmice Partizan - Šjahtor 16. decembra 2009....\nSmedia 6 komentara\nPosle seksa zabila mužu nož u srce\nNakon seksa ljubomorna žena zabila mužu nož u srce. Pukom slučajnošću nesrećni čovek ostao živ.\nBivši rumunski premijer pokušao da se ubije\nZa upotrebu skajpa do 15 godina robije\nBivši predsednik Tunisa osuđen na 20 godina\nBivši predsednik Tunisa Zin el Abidin ben Ali osuđen je u odsustvu na 20 godina zatvora pred vojnim sudom zbog podsticanja na nerede, ubistva i pljačke.\nKimi u zatvoru zbog ugrožavanja Brankice Stanković\nVođa Partizanove navijačke grupe "Alkatraz" Miloš Radisavljević Kimi osuđen je u Prvom osnovnom sudu u Beogradu na 16 meseci zatvora zbog ugrožavanja sigurnosti novinarke B92 Brankice...\nB92, Vijesti 3 komentara\nDušku Šariću osam godina robije\nSpecijalno veće sudije Šefkije Đečevića u Višem sudu u Bijelom Polju, zbog produženog krivičnog dela pranja novca osudilo je na osam godina zatvora Duška Šarića. Njegov saučesnik u tom...\nZa ubistvo vođe "delija" dobili po 16 godina zatvora\nVladimir M. Roganović, njegov brat od strica Duško N. Roganović i Dražen Čađenović osuđeni su na po 16 godina zatvora zbog ubistva Beograđanina Marka Vesnića, zvanog Buco, vođe navijača...


Obama sutra objavljuje ime potpredsjedničkog kandidata? - Index.hr\nObama sutra objavljuje ime potpredsjedničkog kandidata?\nBARACK OBAMA, demokratski kandidat za predsjednika SAD, donio je odluku o svome potpredsjedničkom kandidatu te će je objaviti sutradan, javlja New York Times.\nJeff Zeleny, Timesov reporter, dobio je informacije da će ime prvo putem E-maila sutra ujutro biti priopćeno najbližem krugu suradnika i pristaša, a nakon toga i medijima.\nKao najizglednije ime se trenutno spominje demokratski senator Sam Nunn, poznat po dugogodišnjem iskustvu na polju nacionalne sigurnosti. Uz njega se kao favorit smatra i Tim Kaine, demokratski guverner Virginije te demokratski senator Joe Biden, poznat po zalaganju za američke vojne intervencije u bivšoj Jugoslaviji 1990-ih.\nSve više se spominje i mogućnost da Obama, u nastojanju da demonstrira svoju snagu i samouvjerenost, kao potpredsjedničkog kandidata lansira Johna Kerryja, koji je kao predsjednički kandidat demokrata 2004. godine poražen od Georgea W. Busha.\nŠanse Hillary Clinton da se nađe na izbornom listiću zajedno s Obamom su, pak, prilično male, tvrdi većina američkih političkih komentatora.


Aruba Central – centralizovan nadzor i upravljanje mrežom - Selectium\nAruba Central je rešenje za nadzor i upravljanje mrežom zasnovano na cloud computing-u, koje omogućava da se ti poslovi obavljaju na jednom mestu. To je fleksibilan i skalabilan alat bogat funkcijama, koji osnažuje poslovanje, kako malih i srednjih preduzeća, tako i velikih multinacionalnih kompanija.\nBez obzira da li je potrebno da se kontroliše jedan uređaj, ili na hiljade njih razasutih širom sveta, Aruba Central pomaže da se usklade poslovni tokovi, automatizuju izveštaji i da se obezbedi proaktivno rešavanje problema zasnovano na veštačkoj inteligenciji (AI). Sve to je „spakovano“ u jednu platformu, čime se štedi dragoceno vreme IT osoblja, ali i resursi kompanije, pa je olakšan rast poslovanja uz obezbeđivanje brzog reagovanja na sve promene koje su neminovne tokom tog procesa.\nJednostavnost kao glavni pokretač razvoja\nMogli bismo reći da ime Aruba Central dovoljno govori za sebe. On donosi centralizovano nadgledanje i upravljanje mrežom, uz novi pogled u realnom vremenu na sve priključene uređaje (žične i bežične).\nPod uređajima se ovde ne podrazumevaju samo korisnički uređaji (telefoni, tableti, računari…), već i sistemski uređaji koji čine sastavni deo mreže (access point-i tj. pristupne tačke, svičevi, senzori, gateway-i…). Ugrađen AI obezbeđuje proaktivni uvid u rešavanju problema, koji IT sektoru stvara preduslov za efikasniji rad. On pomaže IT stručnjacima na taj način što im pruža prave i pravovremene informacije zasnovane na kontekstu koji se tiče brzog rešavanja mrežnih problema.\nBrzo i sigurno podešavanje mreže\nA šta je sa podešavanjem ili širenjem mreže? I na to Aruba Central ima odgovor. To je moguće uraditi po „Zero Touch“ principu, odnosno daljinskim putem. Uređaji će se isporučiti direktno na lokaciju, na kojoj može da ih raspakuje i priključi čak i neko bez tehničkog predznanja. Taj novi uređaj će odmah nakon toga samostalno preuzeti svoju konfiguraciju sa Aruba Central-a i ceo posao oko podešavanja i širenja mrežnog sistema biće završen automatski. I to nije sve. Aruba Central je, za razliku od konkurentskih rešenja, sposoban da osigura da mreža nastavi sa radom čak i ako se izgubi Internet konekcija, ili ako istekne pretplata za upravljanje cloud-om. Još jedna stvar je specifična za Aruba Central. On koristi sigurne i bezbedne data centre koji su postavljeni širom sveta, a korisnici mogu sami da biraju gde žele da smeštaju njihove podatke.\nAruba Central pruža siguran i jednostavan način za upravljanje guest nalozima. Sistem dozvoljava da se naprave prilagođene početne stranice za prijavu gostiju, koje mogu da se iskoriste za promovisanje brenda. Oni mogu da se prijave preko svojih naloga sa društvenih mreža, ili imenovanjem e-mail adrese osobe kod koje su došli u posetu. U oba slučaja rezultat je automatizacija posla i ušteda vremena administratora i IT timova.\nOpipljive poslovne prednosti\nOvaj sistem nudi konkretne prednosti koje se ogledaju u uštedi vremena i resursa, uz potpunu vidljivost mreže i njeno praćenje na jednom (centralizovanom) mestu. Tu je i maksimalno pojednostavljena konfiguracija i upravljanje mrežom, što sve rezultuje smanjenjem ukupnih poslovnih troškova. A zahvaljujući AI tehnologiji za uvid i rešavanje problema osigurava se da mreža uvek bude u optimalnom radnom stanju.\nDodatne poslovne mogućnosti\nUgrađena, moćna analitika u stanju je da prikaže koliko ljudi prolazi ili posećuje određenu lokaciju, kao i koliko vremena tamo provode. To je nezamenljiv alat koji će pomoći boljem organizovanju poslovnih i prodajnih prostora. A na osnovu tih podataka moguće je izraditi i prilagođene izveštaje koji će omogućiti bolju raspodelu budžeta.\nStvaranje dodatne poslovne vrednosti\nIntuitivne funkcije zasnovane na poslovnim tokovima pružaju više od tradicionalnog upravljanja, obezbeđujući operativni uvid koji štedi vreme i resurse. To IT-u omogućava da manje vremena posvećuje upravljanju infrastrukturom, a da se više bavi stvaranjem novih poslovnih vrednosti. Vreme koje je potrebno da organizacije (i male i velike) postanu operativne se smanjuje, sa reda veličine koji se mere satima ili danima, na minute.\nNa kraju, ali ne i najmanje važno, Aruba Central pruža jedinstvenu fleksibilnost. Za razliku od drugih rešenja, on ne zahteva „zatvaranje“ u jednu arhitekturu. Zahvaljujući svojoj otvorenosti, Aruba Central omogućava da se napravi bilo koja kombinacija sistema postavljenog u samoj organizaciji i u cloud-u, a sveobuhvatan API dozvoljava da kompanije u njega integrišu i sopstvena rešenja.\nSkalabilnost IT rešenja\nFleksibilnost se ogleda i u velikoj skalabilnosti koja uklanja probleme vezane za rast i eventualno preseljenje na druge lokacije. Moguće je da se započne samo sa jednim uređajem i da se, kako rastu poslovne potrebe, povećava njihov broj na hiljade, a da se pri tom nikada ne dođe u situaciju za promenom infrastrukture upravljanja. Drugim rečima, obezbeđen je brz odgovor na promenljive poslovne zahteve, koji ne zahteva praktično nikakva dodatna ulaganja.\nGlavne osobine Aruba Central-a, nadgledanje i kontrola, zasnovani su na cloud computing okruženju, koje pojednostavljuje povezivanje i pokretanje novih uređaja u mreži, naprednoj analitici, i automatiozovanoj bezbednosti mobilnih i IoT uređaja, kao i podršci za WiFi, žična i SD WAN rešenja. Aruba Central pruža velike poslovne prednosti i uštede, i mogućnosti korišćenja podataka iz mreže za stvaranje dodatne poslovne vrednosti. Aruba Central je Vaša sposobnost da mrežu koristite kao investiciju, a ne trošak.


Vlada plaća dva miliona duga IBM-a, aktivirane državne garancije – Bankar.me\nVlada plaća dva miliona duga IBM-a, aktivirane državne garancije\nFebruary 1, 2019 SVE VIJESTI Leave a comment\nVlada je preuzela isplatu dospjelih potraživanja Evropske investicione banke prema Invest banci Montenegro AD u iznosu od 2.253.720,03 eura, saopštreno je iz Vlade.\nKako je saopšteno iz Vlade, Ministarstvo finansija će nakon isplate garantovane sume, bez odlaganja, obavijestiti Zaštitnika imovnisko-pravnih interesa Crne Gore i dostaviti potrebnu dokumentaciju, kako bi isplaćena suma bila prijavljena u stečajnu masu Invest banke Montenegro AD Podgorica u stečaju.\nVlada je juče usvojila Informaciju o aktiviranju Državne garancije izdate u korist Evropske investicione banke (EIB), a za potrebe kreditnog aranžmana između EIB-a i Invest banke Montenegro AD Podgorica.\nIz Ministarstva su ranije saopštili da, prema evidenciji koju su usaglasili sa ovim bankama iz grupe Duška Kneževića, Atlas banka EIB-u, na osnovu garancija Vlade, duguje 6.673.817,59 a IBM po istom osnovu ima dug od 2.091.503,26 eura.\n“U oba navedena kreditna aranžmana država Crna Gora se pojavljuje kao garant. Imajući u vidu situaciju u bankama, odmah po uvođenju prinudne uprave u bankama, Ministarstvo finansija obavijestilo je Centralnu banku Crne Gore o obavezama navedenih banaka prema EIB-u, kao i o riziku da, u slučaju aktiviranja garancije, navedene obaveze mogu pasti na teret države, te da u tom smislu preduzmu sve neophodne radnje kako bi država zaštitila svoja eventualna potraživanja”, saopštili su ranije Vijestima iz Ministarstva.\nNaveli su i da su nakon uvođenja stečaja u Invest banci Montenegro odmah pokrenuli proceduru prijave potraživanja po ovom osnovu preko Zaštitnika imovinsko-pravnih interesa Crne Gore “imajući u vidu da bi, u slučaju aktriviranja garancije od EIB-a, sav teret namirenja podraživanja prema EIB-u pao na teret Države”.\n“Do dana, 21.01.2019. godine EIB nije pokretala proceduru aktiviranja garancije ni kod jedne od navedenih banaka. Ministarstvo finansija je u neposrednoj komunikaciji sa EIB-om i u narednom periodu definisaće dalje aktivnosti i korake po pitanju aranžmana između EIB-a i pomenutih banaka, kao i po pitanju same garancije”, saopštili su iz Ministarstva.\nPOJMOVIafera atlas i IBM banka IBM - Invest Banka Montenegro\nPrevious Milijarde skrivene u holandskom Nikeu\nSljedeći Purišić: Povećanje minimalne zarade važno ekonomsko, socijalno i političko pitanje\nInvest banka Montenegro prodaje nepokretnosti vrijedne skoro 690.000\nPrestanak članstva IBM-a u CKDD-u


Izvlačenje potonulih nemačkih brodova iz Dunava u 2019. - Pluton Logistics\nIzvlačenje potonulih nemačkih brodova iz Dunava u 2019.\n06/02/2019 06/02/2019 marko izvlačenje potonule flote iz Dunava, Ministarstvo saobraćaja, Zorana Mihajlović\nVlada Srbije će u vodni saobraćaj uložiti oko 200 miliona evra što će obezbediti sigurnost plovidbe, a među prioritetnim projektima su izvlačenje potonule flote iz Dunava i rekonstrukcija brodske prevodnice na hidroelektrani Đerdap.\nMihajlović je, govoreći o izvlačenju flota, rekla da je još pre dve godine bilo reči o tome sa Ujedinjenim nacijama i Nemačkom i dodala su sada potpisani sporazumi da se 2019. godine počne sa realizacijom.\nOve godine sve potopljene nemačke flote će biti izvađene i konačno će plovidba na Dunavu biti moguća i onda kada eventualno to ne dozvoljava vreme. To ćemo rešiti, jer je za Srbiju to veoma važno, rekla je Mihajlović.\nOna je dodala da će se raditi i rekonstrukcija brodske prevodnice na Đerdapu, navodeći da to nije urađeno u prethodnih 10, 15 godina.\n-To znači da će mnogo veći broj brodova moći da se prevodi i da ulazi kod Đerdapa – rekla je Mihajlović i dodala da je suština da se poveća bezbednost I plovnost ka Dunavu, odnosno povećanje broja putnika i tereta, prenosi Tanjug.\nKako kaže, Dunav treba koristiti kao vodni koridor, što ranije nije bio slučaj.\n← Opasnost ispod centra Beograda – Tunel „Vračar“ potpuno otvoren za prevoz otrovnih materija\nPotpuno liberalizovan drumski saobraćaj između Srbije i Velike Britanije →


četvrtak, 22. novembar 2018. 19:52h\nUpravni odbor NALED-a zasedao je u Pančevu Pančevo.MOJKraj.rs\nČlanovima Upravnog odbora dobrodošlicu je poželeo gradonačelnik Saša Pavlov, koji je na samom početku sednice predstavio Pančevo, njegove istorijske, privredne i kulturne karakteristike. On je u svojoj izjavi za medije istakao da je Pančevu bitan NALED, jer kada se pogledaju strateški okviri, ciljevi i misija NALED-a i grada Pančeva se poklapaju.\nSaša Pavlov je rekao da je osnovna misija pravljenje jednog konkuretnog privrednog okruženja, koji mora da se stvori kroz aktuelne ekonomske reforme i – što je najbitnije u zajedničkoj saradnji lokalne samouprave, privrede i civilnog društva.\nIz ove misije proističu i ciljevi NALED-a, kojima smo mi kao članovi izuzetno posvećeni, a to je formiranje jednog stabilnog regulatornog institucionalnog tela, kroz sprovođenje ovih reformi. To podrazumeva mnoštvo aktivnosti kao što je smanjivanje sive ekonomije, poboljšanje poreskog sistema, uvođenje svih savremenih elemenata u sistem E-uprave i E-parlamenta, kvalitetno i efikasno upravljanje imovinom, pravljenje okvira za unapređenje poljoprivrede i to pre svega prerađivačkog dela. Drugi deo je jačanje kapaciteta pre svega javne uprave i nosioca aktivnosti saradnje sa privrednim sektorom. Mi smo kao grad sve te mere definisali kroz Strategiju razvoja grada Pančeva 2014-2020, a zatim i kroz akcione planove koji su odatle proistekli, rekao je Pavlov.\nSaša Pavlov je istakao da se nalazimo na pravom putu, ukazuje i to da je grad Pančevo povoljno poslovno okruženje.\nNosioci smo BFC SEE sertifikata, koji upravo izdaje NALED, a koji je svojevrsna „doing business“ lista za centralne vlade, koje se takmiče kroz pozicioniranost na ovoj listi. Grad Pančevo sledeće godine ulazi u resertifikaciju i ja sam gotovo siguran da ćemo ispuniti sve zahteve, jer smo sve ono po čemu smo prilično visoko bili ocenjeni 2015, ne samo održali, već i unapredili u ove tri godine. Verovatno zbog toga grad Pančevo ima svoje mesto u Upravnom odboru ovako jedne veoma važne institucije. Zbog toga mi je izuzetno drago da smo domaćini ove privredne sednice, rekao je Pavlov.\nOvom prilikom novinarima se obratio i predsednik UO NALED-a Vladimir Novaković, generalni direktor „Apatinske pivare“ i gen. dir. „Moolson Coors“ za Srbiju, i istakao je veliko zadovoljstvo da su danas u Pančevu, ne samo zato što je gradonačelnik član UO, već i što je lokalna samouprava grada Pančeva jedna od najuspešnijih u smislu obezbeđivanja uslova za lokalni razvoj.\nNALED je neprofitna, nestranačka nevladina organizacija koja se sastoji od privrede, čiji sam ja član, lokalnih samouprava i nevladinih organizacija, i kao takva je jedna od najvažnijih organizacija i najvažnijih partnera i sagovornika Vlade u pitanjima koji se tiču razvoja ekonomskog okruženja u Srbiji. Ovo je idealna prilika da povučemo paralele, Pančevo je među vojvođanskim opštinama na 3. mestu po transparentnosti taksi i davanja koje je privreda u obavezi da plaća, što je sigurno u velikoj meri doprinelo 4. mestu u Vojvodini po privlačenju kako stranih, tako i domaćih investicija. Što više investicija, više posla za ljude i veći standard i bolji život za celu opštinu, što očigledno lokalna samouprava na čelu sa gradonačelnikom jako dobro radi. Bitno je istaći da je Pančevo i u izdavanju građevinskih dozvola Pančevo na visokom 20. mestu, što sve govori o tome da svi oni strateški ciljevi koje je NALED kao organizacija stavilo pred članstvo i pred same sebe, da se reflektuje u gradu Pančevu, rekao je Novaković.\nNakon završene sednice, članovi Upravnog odbora obišli su centar grada i posetili Narodni muzej u Pančevu.\nupravni odbor naleda


Baskijski stručnjak drugu godinu u nizu sa Barselonom završava u LŠ tako što je ispustio veliku prednost iz prvog meča, protiv Rome čak 4:1 i Liverpula 3:0, pa se već priča da bi mogao da ode.\n"Kako će da utiče poraz na Enfildu na moju budućnost? Ne znam, istina je da nemam vremena da razmišljam o toliko stvari. Ipak, trener mora da preuzme odgovornost", rekao je Valverde za špansku televiziju Movistar.\nPrvi čovek katalonskog kluba Đozep Marija Bartomeu, koji je ranije uvek davao podršku Valverdeu, sada je ostao "zakopčan".\nŠTA JE OVO?! Pogledajte kako izgleda LUKSUZNA VILA koju je Dušan Tadić za 2,2 miliona evra kupio u Amsterdamu! /FOTO/\n"Biće vremena za odgovore i objašnjenja. Za tri nedelje je finale Kupa kralja", poručio je Bartomeu.\nBarselona je odbranila titulu šampiona Španije, a čeka je finale Kupa kralja protiv Valensije.


CATIA CATMSE konfiguracija | CADCAM SOLUTIONS\nProces dizajniranja i stvaranja odljevaka je dugotrajan i nefleksibilan, što nije u skladu sa ubrzanim tržišnim trendovima. Stoga kompanije trebaju biti opremljene sa visokoproduktivnim tehnologijama kako bi održale korak sa sve naprednijom konkurencijom.\nBesprijekorna saradnja unutar kompanije i sa partnerima\nKompanije trebaju jednostavne i ergonomske alate za brze izmjene površina bez narušavanja kvalitete u bilo kojem trenutku tokom procesa dizajniranja.\nRobustan pristup optimizaciji promovira upotrebu visokokvalitetnih izvornih modela spremnih za proizvodnju\nU tradicionalnim kompanijama, dizajnerski odjeli često nisu uređen sistem, što promjene u dizajnu čini vrlo kompliciranim. Nedostatak saradnje između dizajnera dovodi do povećanja iteracija i vremena dizajniranja proizvoda.\nPotiče istodoban dizajn kroz usku saradnju između dizajnera i inženjera u jednom okruženju\nKontaktirajte tehnički tim CADCAM Solutions za više informacija o CATMSE konfiguraciji


PressReader - Blic: 2018-11-30 - Miloševićev mozak ostao u Holandiji\nMiloševićev mozak ostao u Holandiji\nBlic - 2018-11-30 - TEMA DANA -\nTek 12 godina nakon što je sahranjen Slobodan Milošević, otkriveno je da je mozak bivšeg predsednika zadržan u Holandiji.\nOvu na prvo čitanje neverovatnu priču donosi ni manje ni više nego ugledna medijska kuća Bi-bi-si (a tekst prenosi nedeljnik „Vreme“) i to iz nekoliko izvora u Hagu.\nNaime, više osoba koje su u vreme Miloševićeve smrti radile za Međunarodni krivični tribunal za ratne zločine u bivšoj Jugoslaviji potvrdilo je da je telo bivšeg predsednika Srbije isporučeno porodici, ali je mozak zadržan na Holandskom forenzičkom institutu u Hagu.\nKako piše Bibi-si, Miloševićevo telo je, u okviru istrage koju je u paralelno sa holandskim vlastima sproveo Tribunal, podvrgnuto autopsiji. Nakon toga je u zatvorenom kovčegu predato Miloševićevom sinu Marku, koji je doleteo iz Moskve da ga preuzme. Međutim, za dubinsku toksikološku analizu mozga koju su holandski patolozi želeli da obave bilo je potrebno više vremena, tako da je mozak, navodno, ostao u Institutu. Neki otrovi se, naime, brzo razgrađuju u organizmu, ali njihovi tragovi ostaju u moždanom tkivu te je ova patološka analiza deo prakse detaljnijih istraga.\n- Sećam se da je Miloševićevo telo u martu 2006. vraćeno u Srbiju bez mozga. Ne znam šta je bilo posle - da li je mozak vraćen porodici ceo ili u delovima, ili je ostao na Institutu, ili je uništen - rekao je za Bibi-si Kristijan Šartije, koji je u to vreme bio portparol Tribunala.\n- Zbog strogih holandskih zakona o privatnosti nismo mogli da proverimo da li je u Hagu ostao samo mozak ili još neki delovi tela. Takvu informaciju mogu da dobiju samo holandski ili srpski državni organi, ili članovi porodice - ispričala je ona.\nNa pitanje novinara Bibi-sija na srpskom, Niki Džensen, portparolka Holandskog forenzičkog instituta, odgovara:\n- Nažalost, nije nam dozvoljeno da dajemo informacije o pojedinačnim slučajevima, osim na zahtev ovlašćenih pravnih lica napisala je u odgovoru.\n- Uopšteno govoreći, međutim, Institut ima pravo da zadrži određene uzroke radi daljih pretraga, na primer, za toksikološke analize - poručila je Džensen.\nMilošević je 11. marta 2006. pronađen mrtav u ćeliji pritvorske jedinice u haškom predgrađu Sheveningen. Članovi njegove porodice i partijske kolege tvrdili su da je otrovan, a patolozi da je preminuo usled srčanog udara.\nmiloševićev mozak ostao na dodatnim toksikološkim ispitivanjima


Vesti - 2,4 miliona dinara za lokalne inicijative u Šidu\nOd 75 pristiglih prijava, Fondacija Ana i Vlade Divac će podržati 7 projekata u Šidu ukupne vrednosti 2,4 miliona dinara.\nOrganizacije i neformalne grupe čiji će projekti biti podržani u Šidu su: Udruženje ''Sport za sve Šid'', Udruženje zena ''Majčin zagrljaj'' Gibarac i Centar za razvoj Srema kao i neformalne grupe iz sela Berkasovo, Sot, Jamena i srednja škola “Sava Šumanović” iz Šida.\nPredstavnicima grupa obratio se Dejan Kojić, pomoćnik predsednika Opštine Šid, koji se zahvalio Fondaciji Ana i Vlade Divac na podršci lokalnoj zajednici.\n“Drago nam je što smo u mogućnosti da podržimo 18 lokalnih projekata u Subotici, Šidu i Preševu, opštinama pogođenim migrantskom krizom. Projekti će rešiti lokalne probleme i uključiće migrante i izbeglice u neke od aktivnosti koje će koristiti čitavoj zajednici.\nPromocija i proslava solidarnosti je jedna od ključnih vrednosti naše Fondacije i mi ćemo podržati naše lokalne partnere u Šidu, Preševu i Subotici u promovisanju solidarnosti tokom realizacije projekta.


Nakon Samita u Berlinu koji su analitičari, uglavnom, ocenili neuspešnim, pošto nemačka kancelarka Angela Merkel i francuski predsednik Emanuel Makron nisu uspeli da ubede predstavnike Kosova i Srbije da se vrate za pregovarački sto, kao i odloženog Samita u Parizu, koji je trebao da se održi početkom ovog meseca, predstavnici međunarodne zajednice pokušavaju da “pronađu” put kako da vrate u dijalog dve strane u cilju postizanja sveobuhvatnog, pravno obavezujućeg sporazuma.\nEvropska Unija i SAD smatraju da je odluka kosovske Vlade o tarifi na uvoz srpske robe glavna prepreka obnovi kosovsko srpskog dijaloga, ali kosovski premijer Ramuš Haradinaj tvrdoglavo brani ovu odluku obrazloženjem da ona nema nikakve veze sa dijalogom, odnosno da se radi o “recipročnoj meri” zbog lobiranja Srbije za povlačenje priznanja Kosova i neučlanjenje u međunarodne institucije.\nU svakom slučaju, ova odluka o tarifi na uvoz srpske robe je donela prekid dijaloga sa Srbijom, istovremeno i inicijativu kosovskog predsednika Hašima Tačija da rešenje o odnosima sa Srbijom traži u redefinisanju granice.\nBivši zamenik šefa CIA-e za Balkan Stiven Majer, takođe smatra je uvođenje tarife na uvoz srpske robe samo otežalo proces dijaloga između dve strane, ali je zato istakao i da je neophodno da Priština i Beograd sednu za pregovarački sto i diskutuju o konačnom rešenju, bez prisustva velikih sila, jer po njemu, involviranje SAD ili Rusije u ovo pitanje može samo iskomplikovati stvari.\nKomentarišući ideju oko redefinisanja granice sa Srbijom, Majer je istakao da se to možda jednoga dana može dogoditi.\n“Znam da neki prijatelji ovde (Beogradu) veruju da će Kosovo ponovo pripasti Srbiji, možda unutar jednog veka, ali ja to ne mislim. Možda jedan njegov deo (Kosova) može da ponovo pripadne Srbiji, ali ne cela teritorija Kosova” izjavio je Majer za beogradski list “Danas”.\nOn je takođe istakao da je moguća razmena teritorije, i da je realno da deo severno od reke Ibar pripadne Srbiji, ali da problem predstavlja jug Srbije, pošto će Srbija nastojati da očuva suverenitet. Majer je istakao da bi realizacija takve ideje podrazumevala rat i krvoproliće.\nI izvršni direktor Atlantskog Saveta Dejmond Vilson ističe da je u interesu Kosova i Srbije da zatvore njihovo poglavlje.\nOn je preneo da je u razgovoru sa srpskim predsednikom Aleksandarom Vučićem, krajem maja meseca ove godine ponovio činjenicu da dok ne bude bilo dijaloga između Kosova i Srbije, postoji velika mogućnost da situacija eskalira i da je status kvo u dijalogu “kiseonik za treće strane” koje žele da stvore tenzije.\n“Potreban nam je moratorijum, koji će ukloniti status kvo. Strane treba da se usredsrede na ono što je stvarno od važnosti, postizanje sporazuma”, izjavio je Vilson za beogradsku televiziju N1.\nU ovom je kontekstu istakao da ni Sjedinjene Američke Države (SAD) ni Evropska unija (EU) neće naterati Kosovo i Srbiju da postignu neki sporazum.\n“Nećemo ih prisiliti ni na šta, to se neće dogoditi”, poručio je Vilson.\nPeka Havisto šef finske diplomatije, zemlje koja je početkom meseca od Rumunije preuzela šestomesečno predsedavanje Evropskim Savetom je izjavio da bi se rešila pitanja iz prošlosti treba da postoji pomirenje, ističući da je vreme da Kosovo i Srbija najzad normalizuju svoje odnose, dodajući da je stvaranje stabilnosti i blagostanja na Zapadnom Balkanu u interesu Finske.\nInače, ideja o redefinisanju granice Kosova i Srbije kao mogućem kompromisnom rešenju odnosa dve zemlje ponovo je juče isplivala u prvi plan.\nNakon juče objavljenog snimljenog razgovora ruskih komičara koji su se lažno predstavili kao zvaničnici Ukrajine i NATO-a, kojima se premijer Severne Makedonije Zoran Zaev žalio da kosovski i srpski predsednik Hašim Tači i Aleksandar Vućić ne odustaju od podele teritorije Kosova, reagovao je Redžep Seljimi, poslanik Pokreta Samoopredeljenje.\nSeljimi je istakao da je javnost obaveštena da postoji tajni plan koji je protiv interesa građana Kosova. On je zatražio održavanje vanrednih izbora i odlazak Tačija sa funkcije predsednika.\n“Ovaj ucenjeni čovek sa novim i starim dosijeima, ne može da predstavlja Kosovo u razgovorima sa Srbijom. Kao ucenjenik od strane Srbije, on deluje u interesu Srbije i ako eventualno tako nešto ne želi. Pozivamo političke snage da što pre idemo na vanredne izbore i da uklonimo ovu osobu sa te pozicije. Sve ovo se dešava dok u zemlji imamo jednu korumpiranu Vladu. Mi znamo da Tači ne podnosi ostavku ni kada je uhvaćen u skandalima, niti kada je uhvaćen kao prekršilac Ustava”, izjavio je Seljimi.\nPolitički analitičar Haki Abazi je putem svog fejsbuk profila, pored ostalog, istakao da izlaskom na ulice nasilno treba oboriti kako je rekao “režim Pronto” i izneo i 10 prioriteta koje bi nova vladina koalicija, po njemu Demokratski savez Kosova i Pokret Samoopredeljenje, trebala da ima. U prvoj tački on je naveo uklanjenje Tačija sa pozicije predsednika u cilju zaštite ustavnosti i teritorijalnog integriteta zemlje.\nBriselski dijalog između Kosova i Srbije je zamrznut više od osam meseci , a još uvek nije jasno da li će se i kada obnoviti. Ono što se često čuje od kosovskih analitičara je da se ne isključuje mogućnost da ukoliko dve zemlje same ne budu radile na postizanju konačnog rešenja, to im rešenje može nametnuti neka “treća strana”.\nKosovska delegacija spremna za Samit u Parizu\nMakron pisao Tačiju: Vaše prisustvo na obeležavanju stogodišnjice završetka Prvog svetskog rata doprinelo dostojanstvenom odavanju počasti milionima žrtava.\nObjavljeno 10. jula 2019. by Ivan MiljkovićU kategoriji PreuzetoTagged Angela Merkel, dijalog, Kosovo, Makron, nastavak, Pariz, Srbija\n16. decembra 2019., 08:03


Sportske.net - Vujošević okupio crno-bele, ko su nova lica na prozivci?\nPosle brojnih odlazaka iz kluba, došao je trenutak i da šampion Srbije krene u pripreme za novu sezonu. Otišli su Bogdan Bogdanović, Žofri Lovernj, Leo Vesterman i Davis Bertans, a klub bi trebalo da napusti i Dejan Musli, dok još uvek nije poznato da li će Saša Pavlović karijeru nastaviti u crno-belom dresu.\nTrener Partizana Duško Vujošević večeras je okupio sastav sa kojim će početi pripreme, a među onima na koje računa tu su Dragan Milosavljević, Milenko Tepić, Đorđe Gagić, Nikola Milutinov, Mihajlo Andrić, Petar Aranitović, Nemanja Bezbradica, Đoko Šalić i Boris Dalo.\nKako prenosi 'Mondo', pored starosedeoca, na treningu su se našli i Luka Bogdanović, navodno u svojstvu 'gosta', dok su na probi Milija Miković, Nikola Vujović i Grk Janis Kuzeloglu, a među prisutnima je bio i Andreja Milutinović, jedino dosadašnje pojačanje crno-belih.\nMiković je član Bara, ima 20 godina i prošao je mlade selekcije reprezentacije Crne Gore, dok je Vujović igrač koji pokriva pozicije 4 i 5, a ima 21 godinu.\nŠto se 19-godišnjeg grčkog internacionalca tiče, visok je 204 centimetara i pokriva pozicije 3 i 4, a sa njegovom igrom možete se upoznati putem sledećeg snimka.\nPred crno-belima je teška sezona, u kojoj će za promenu igrati u Evrokupu, a na treneru Dušku Vujoševiću je da po ko zna koji put pokaže svoje 'alhemičarske' moći i od ovih golobradih mladića napravi nove zvezde evropske i svetske košarke. Hoće li u tome uspeti? Samo vreme će pokazati...\nPrve kontrolne utakmice na programu su početkom septembra, kada će protivnici crno-belih biti Kožuv i Jenisej.\nSredinom septembra Partizan se seli u Sarajevo, gde ga očekuje memorijalni turnir 'Mirza Delibašić', gde pored domaćina Bosne učestvuju i Cibona i Turk Telekom.\nOd 19. do 21. septembra crno-beli će biti deo prestižnog turnira u Francuskoj, u organizaciji Tonija Parkera, plejmejkera San Antonio Sparsa, a pored Partizana učestvuju još i Barselona, Strazbur i Asvel.


– Završena je ta procedura, elektronski ovog puta, u skladu sa trenutnom epidemiološkim uslovima u SAD i sa nestrpljenjem čekam priliku da sa suprugom predstavnim Srbiju na inauguraciji 46. predsednika SAD, Džozefa Bajdena – rekao je Đurić.\n– Prisutan je značajan broj pripadnika snaga bezbednosti. Ne očekujem dalje veće probleme. Uveren sam da ogromna većina Amerikanaca želi da se mirno i demokratski izjašnjava o političkim temama. Uveren sam da su svi željni da novi početak u kojem se Amerika nalazi, bez obzira na stranačke podele, donese prosperitet – naglasio je Đurić.\n– Nama je veoma važno da dopremo do svakog čoveka, jer stabilna Srbija, znači stabilan, miran i ekonomski prosperitetan Balkan. U Srbiji se danas dešavaju dobre stvari, i potrebno je da dobru priču o razvoju srpske ekonomije pribiliživmo ekonomskim i političkim centrima moći i odlučavanja – rekao je Đurić.\nNa pitanje da li će ispunjenje Vašingtonskog sporauzma biti među prioritetima na njegovoj agendi razgovora sa američkim zvaničnicima, Đurić je rekao da će Srbija nastaviti da ispunjava svoje obaveze iz tog sporazuma, ali ništa manje ne očekuje od drugih – da revnosno i savesno ispunjavaju svoje obaveze, da bi Voleo bih da kažem da oni to čine, ali da se plaši “da nije uvek slučaj”.\n– Imamo mnogo razloga da poštujemo Vašingtonski sporazum. Srbija danas gradi svoj brend u međunarodnoj zajednici i na ugledu koji je predsednik Vučić lično izgradio kao čovek od reči, koji poštuje ono što se dogovori – naglasio je Đurić.\n– Želimo da se na sto više mesta srpska i američka zastave vijore jedna pored druge, jer naša izbalansirana spoljna politika, saradnja sa tradicionalnim prijateljima i partnerima, ali i sa onima sa kojima smo u poslednjim decenijama imali uspone i padove, mora da počiva na dobrim odnosima sa svima – rekao je ambasador.\n– Uveren sam da su najsvetlije stranice tek isprad nas i predano ću raditi na tome, jer želim da Srbija u Vašingtonu, posle mnogo dececnija, dobije modrenu, opremljenu, bezbednu, vrhunski uređenu zgradu Ambasade – rekao je Đurić i podsetio da su godinama postojali imovinski problemi nakon rasprada Jugoslavije, ali da je na putu da se to reši, za šta će se on zalagati.\n– Jača ekonomska saradnja učiniće nas bližim partnerima SAD – rekao je Đurić.\n– Sa velikom radošću sam već stupio u kontakt sa liderima nekih značajnih srpskih organizacija. Učestvovao sam na sastanku sa preko 30 lidera srpske dijaspore u SAD. Učinićemo sve da njihovo znanje, talenat, kontakte stavimo u funkciju Srbije bez obzira na ideološke i sve druge podele koje su nažalost prenete i na ovaj kontinent. Mi ćemo se truditi da ujedinimo sve, jer cilj svih nas snažna Srbija – podvukao je Đurić.\n– Mi nemamo bližih Amerikanaca od Amerikanaca srpskog porekla – naglasio je ambasador Srbije u SAD Marko Đurić.\n← Haradinaj poručio Vučiću: Ako Srbija prizna Kosovo…\nOVO SU TEME: Dačić zakazao sednicu za 26. januar! →\nVAŽNI RAZGOVORI ZA SRBIJU I GRČKU: Sastanak Vučića i Micotakisa večeras u Beogradu\nZlatiborske cene „dižu prašinu“, ali ima i onih koji imaju razumevanja


Pregledna godišnja bezbednosna konferencija OEBS-a u Beču\nVršilac dužnosti pomoćnika ministra spoljnih poslova za bezbednosnu politiku ambasador Branimir Filipović učestvovao je na Preglednoj bezbednosnoj konferenciji OEBS-a, koja je održana od 27. do 29. juna u Beču.\nOva konferencija se održava svake godine saglasno odluci Ministarskog saveta OEBS-a iz decembra 2002. godine i predstavlja najznačajniji skup OEBS-a u prvoj političko-vojnoj dimenziji.\nNa otvaranju skupa razmotrena su pitanja evropske bezbednosti, a u toku trodnevnog rada razmenjena su mišljenja o ključnim bezbednosnim pitanjima i doprinosu OEBS-a u suočavanju sa tim izazovima.\nOdržane su posebne sednice posvećene bezbednosti i stabilnosti u regionu OEBS-a u kontekstu razvoja događaja u Ukrajini i strukturnom dijalogu u cilju temeljne rasprave kako da se smanje rizici sa aspekta percepcija pretnji, vojnih doktrina i vojnog postavljanja.\nIstovremeno cilj rasprave o strukturnom dijalogu bio je i jačanje poverenja među državama učesnicima, veći stepen međusobnog razumevanja i jačanje stabilnosti u regionu OEBS-a.\nPored toga održan je niz radnih zasedanja koje su, kao i prethodnih godina, bile posvećene izazovima koje donose transnacionalne pretnje; jačanju instrumenata OEBS-a u prevenciji, upravljanju krizama, kao i postkonfliktnoj obnovi; kontroli naoružanja i merama za izgradnju poverenja.\nPored učešća i istupanja na otvaranju skupa, posebnim i radnim sednicama ambasador Filipović je bio član žirija u finalnom krugu izbora najbolje prezentacije studenata evropskih univerziteta na temu kampanja u suprostavljanju nasilnom ekstremizmu posebno među mladim ljudima.\nTakmičenje je organizovao Sekretarijat OEBS-a, a u žiriju je pored predstavnika Srbije bio specijalni predstavnik predsedavajućeg OEBS-u za borbu protiv nasilnog ekstremizam i radikalizacije, šefica Misije Francuske pri OEBS-u i predstavnci Fejsbuka i Sekretarijata OEBS-a.\nKljučne reči: Branimir Filipović Pomoćnik ministra za bezbednosnu politiku Organizacija za evropsku bezbednost i saradnju (OEBS)


Steže se obruč oko Karadžića. 15/8/02 - 2002-08-15\nSnage NATO saveza nastavljaju i danas široku operaciju potrage za mrežom onih koji pružaju podršku haškom optuženiku Radovanu Karadžiću. U udaljenim područjima oko Foče, oko sela Čelebići pripadnici SFOR-a tragaju za ljudima koji moguće skrivaju Radovana Karadžića ili mu na drugi način omogućavaju da izbjegava hapšenje. Operacija je odpočela jučer, kada su vojnici uz pomoć oklopnih vozila i helikoptera stigli u region Čelebića. Oni su blokirali puteve i presjekli telefonske veze u tom pograničnom području istočne Bosne, uz granicu sa Crnom Gorom i Srbijom. Glasnogovornik mirovnih snaga u BiH je saopćio da je akcija pokrenuta, nakon što je SFOR primio infromaciju o mogućim operativnim bazama Haškog optuženika za ratne zločine Radovana Karadžića. Glasnogovornik je saopćio da akcija može trajati više dana. Agencija Reuters je izvjestila da su danas Njemački vojnici postavili barikade na dva putna pravca koji vode prema Crnoj Gori. Vjeruje se da Radovan Karadžić povremeno odlazi u Crnu Goru, kako bi izbjegao hapšenje.\nZvaničnici Republike Srpske danas su potvrdili da je nastavljena akcija SFOR-a u okolini Foče/Srbinja a predsjednik Republike Srpske, Mirko Šarović je najavio da će sutra otputovati u ovo područje, javlja iz Banjaluke Dragan Stegić.\nSnage SFOR-a su u rejonu Čelebića u opštini Foča/Srbinje, prema granici sa Crnom Gorom i danas nastavile juče započete aktivnosti i na punktovima vrše kontrolu vozila. Izjavio je ovo danas u Banjaluci, portparol Ministarstva unutrašnjih poslova Republike Srpske, Zoran Glušac naglašavajući da mu nije poznao koliko će trajati SFOR-ova akcija. On je potvrdio da predstavnici međunarodnih vojnih snaga nisu uputili MUP-u nikakve informacije o svojim konkretnim aktivnostima osim prethodne najave da će se ova akcija odvijati nekoliko dana. Mediji u Republici Srpskoj su danas prenijeli informaciju da će predsjednik ovog entiteta, Mirko Šarović sutra otputovati u Srbinje/Foču, kako bi se na licu mjesta upoznao sa posljedicama akcije SFOR-a. Gospodin Šarović je istakao da je u stalnom kontaktu sa rukovodstvom ove opštine i naglasio da je akcija međunarodnih vojnih snaga bila nepotrebna. Inače, prema navodima ovdašnjih medija načelnik opštine Foča/Srbinje, Nedeljko Pavlović je uložio protest komandi SFOR-a na ovom području zbog uznemiravanja građana. On je poručio da u ovom kraju nema osumnjičenih za ratne zločine te da, stoga, stanovništvo treba ostaviti na miru. Predsjednik Socijalističke partije Republike Srpske, Petar Đokić danas je na konferenciji za novinare u Banjaluci ocijenio nepotrebnom akciju SFOR-a ističući da ovakvim aktivnostima međunarodne vojne snage utiču na predizbornu kampanju i direktno pomažu Srpsku demokratsku stranku. To je apsurdna situacija, jer ovakve aktivnosti, na određen način, doprinose ponovnoj homogenizaciji građana oko nacionalnih političkih stranaka u Bosni i Hercegovini, istakao je Đokić. On je, ujedno, pozvao najviše zvaničnike u Republici Srpskoj da stanu u zaštitu građana u području Srbinja/Foče i da zahtijevaju od SFOR-a da vojne vježbe izvodi, isključivo u okviru postojećeg mandata u Bosni i Hercegovini.


Top 10 zemalja Evropske unije koje koriste “čistu” energiju\n• Top 10 zemalja Evropske unije koje koriste “čistu” energiju •\nJoš krajem 20. veka zvanično je potvrđena veza između globalnog zagrevanja i aktivnosti ljudi kojima se konstantno povećava emisija ugljen-dioskida. Borba za planetu u kapitalističkom društvu, u kome veliki prihod potiče od fosilnih goriva, uglavnom je bila indirektno ignorisana. Pokušaji da se sporazumima ograniči njihova upotreba uglavnom su završavani odalganjem i bacanjem u zaborav, iako su istraživanja o zagađenju dala alarmantne rezultate, a ono što dodatno zabrinjava je tendencija porasta emisije gasova staklene bašte sa globalnom industrijalizacijom.\nŽeleći da preuzme globalno vođstvo u borbi protiv klimatskih promena, Evrospka unija je podržala Konfernciju Ujedinjenih nacija o promeni klime u Parizu 2015. godine, koja je rezultirala potpisivanjem Pariškog sporazuma o klimatskim promenama. Ovo je ujedno i prvi međunarodni sporazum koji je potpisalo preko 170 država. Veoma optimistična ideja, koja je ovakvim odzivom obuhvatila države koje su “zaslužne” za više od 80% emisije gasova staklene bašte, naišla je, ipak, na prepreke.\nIako su na konferenciji predstavljeni nacionlni akcijski planovi za promenu fosilnih goriva kao najčešćeg tipa energenata, sporazum nije podrazumevao nikakve kaznene odredbe u slučaju neispunjenja viosko postavljenih kriterijuma. U međuvremenu, 2017. godine, Sjedinjene Američke Države su istupile iz sporazuma, što je poražavajuće sa ekološkog aspekta, upravo zbog činjenice da su SAD upravo najveći zagađivač atmosfere, jer skoro 20 % emitovanog uglen-dioskida nastaje na tim prostorima. Pored SAD-a, shodno i broju stanovnika, veliki zagađivači su Kina i Indija (takođe oko 20 % udela u emisiji).\nMeđutim, većina zemalja Evropske unije nastavila je u smeru zacrtanog cilja. U Evropskoj uniji je 2014. godine 27 % ukupne proizvedene energije dobijeno iz obnovljivih izvora (voda, vetar, sunce), a predviđa se da bi do 2030. godine ovaj udeo mogao dostići 50%. Ono što je posebno zanimljivo je i smanjenje operativnih troškova do 80%.\nA kako zemlje Evropske unije stoje na skali globalnog takmičenja za čistiju planetu?\n1. Norveška - 70 % utrošene energije potiče iz obnovljivih izvora, pre svega se korsti energija vode, pa je Norveška broj jedan u Evropi i po upotrebi hidroenergije.\n2. Švedska - 54 % utrošene energije potiče iz obnovljivih izvora, a glavni izvori energije su voda (po čemu je Švedska na drugom mestu, odmah nakon Norveške) i vetar. Izazov koji je Švedska nametnula sebi 2015. godine vodi ka potpunoj eliminaciji fosilnih goriva kao energenata, čemu doprinosi konstantno ulaganje u alternativne vidove energije.\n3. Finska - 40 % utrošene energije potiče iz obnovljivih izvora, a kako prirodni potencijal dozvoljava, voda je jedan od vodećih energetskih izvora.\n4. Austrija - 33 % utrošene energije potiče iz obnovljivih izvora, a koriste se gotovo podjednako hidroenergija, solarna energija i energija vetra.\n5. Portugalija - 28 % utrošene energije potiče iz obnovljivih izvora, a poseban uspeh je postignut u maju 2016. godine, kada je tokom četiri dana sva proizvedena energija nastala iz prirodnih, obnovljivih izvora.\n6. Rumunija - 25 % utrošene energije potiče iz obnovljivih izvora.\n7. Italija - 17 % utrošene energije potiče iz obnovljivih izvora, a ubrzani razvoj u oblasti solarne i energje vetra doprineo je tome da Italija u 2014. godini proizvede 40 % energije iz obnovljivih izvora, što je dovodi na drugo mesto po količini proizvedene energije, odmah iza Nemačke. Francuska je najveći proizvođač geotermalne energije u Evropi.\n8. Španija - 16 % utrošene energije potiče iz obnovljivih izvora, a Španija je ubedljivo najveći proizvođač solarne termalne energije u Evropi. Međutim, problem takozvana “sunčana taksa” koju je država uvela, a podrazumeva visoke poreze za nove solarne instalacije, svakako otežava dalji razvoj u smeru iskorišćenja solarne energije, koja predstavlja veliki prirodni potencijal.\n9. Francuska - 15 % utrošene energije potiče iz obnovljivih izvora, a Francuska se nalazi na trećem mestu po količini proizvedene obnovljive energije.\n10. Nemačka - 14 % utrošene energije potiče iz obnovljivih izvora, dok je Nemačka na ubedljivom prvom mestu u proizvodnji solarne fotonaponske energije i energije vetra.\n100 % energije iz obnovljivih izvora - izazov planete\nPut ka iskorišćenju prirodnih potencijala se ne završava sa ovim procentima, iako oni govore o sve većoj ekološkoj svesti, a mnoge države su svoje ciljeve postavile visoko, planirajući da dostupne obnovljive izvore pretvore u jedine izvore energije u bližoj budućnosti.\nNucleus-Energy 11. Jun 2018.\nS obzirom na veliki potencijal voda koji nudi naša planeta, razmišljanje u smeru većeg iskorišćenja hidroenergije je jedan od načina borbe protiv globalnog zagađenja pri čemu je potencijal za dobijanje enrgije iz ovog izvora ogroman.


Beograđanka u Italiji: Nije prijatno, ali ne paničimo\nTanjug 24. februara 2020. 16:55\nLEKO/MILANO – Beograđanka Mirjana Puzović, koja već šesnaest godina živi blizu Milana, u Leku, mestu na obali jezera Komo kaže sa dozom zabrinutosti da, iako ne živi u crvenoj zoni, gde su italijanske vlasti uvele blokadu kako bi sprečile širenje korona virusa, zaštitnih maski nema ni za lek, kao ni sredstava za dezinfekciju ruku .\n„Do 1. marta, kako nam je saopšteno, zatvorena su obdaništa, škole, biblioteka, muzeji, galerije, pozorišta, bioskopi, teretane, restorani rade do 18 časova, supermarketi samo nekoliko sati dnevno. Oseća se da je atmosfera napeta, ali se trudimo se da živimo što normalnije“ kaže Mirjana Puzović za Tanjugi dodaje da su otkazane i sve sportske manifestacije, karnevali i sve druge manifestacije…\nNa ulicama, kaže, skoro da nema nikoga, ali nema „opsade“ prodavnice kao u zonama koje su u karantinu.\n„Moj četrnaestogodišnji sin Sergej prvo se obradovao, kao i svaki tineđžer, što nema nastave, ali je veoma razočaran što vreme mora da provodi kod kuće, ne ide na treninge košarke, jer su i svi treninzi otkazani, nema bioskopa, okupljanja s društvom,“ priča Mirjana.\nU Italiji je do sada sedam osoba umrlo od koronavirusa, a broj zaraženih premašio je 200, čime je ta zemlja postala treća država sa najvećim brojem zaraženih od koronavirusa u svetu.\nItalijanske vlasti sprovode restrikcije i blokade na severu zemlje, veruje se da je u blokadi oko 100.000 ljudi, a najviše su pogođene regije Lombardija i Veneto.\nTramp za veliki paket pomoći zbog pandemije,Pelosi optimista\nObama prvi put uživo na skupu za izbornu kampanju Džoa Bajdena\nObama prvi put uživo na skupu za izbornu kampanju Džoa…\nNaslovne strane za sredu, 21. oktobar 2020. godine


Tri četvrtine naučnika ne želi iz zemlje :: EMG :: Ekonomske vesti iz Srbije\n18. jun 2010. | 13:26 13:56\nTri četvrtine naučnika ne razmišlja da trajno ode iz Srbije, a procenat onih koji razmišljaju o odlasku najveći je kod naučnika mlađih od 35 godina, pokazalo je istraživanje koje je Ministarstvo nauke i tehnološkog razvoja sprovelo na skupu “Naučna zajednica za budućnost Srbije“.\nDvadesetjedan odsto anketiranih naučnika namerava da napusti Srbiju, a četiri odsto je neodlučno. Među mladim naučnicima, 39 odsto razmišlja o odlasku iz zemlje.\nBožidar Đelić, ministar za nauku i tehnološki razvoj, koji je danas na konferenciji za novinare predstavio rezultate istraživanja, ocenio je da su dobijeni podaci “u proseku ohrabrujući, ali u detaljima upozoravajući”.\nRezultati ankete pokazuju da među naučnicima srednje generacije, starosti od 36 do 45 godina, želju za odlaskom ima 27 ispitanika, 12 odsto u grupi od 46 do 55 godina i samo sedam procenata starijih od 56 godina, precizirao je Đelić.\nNajčešći razlozi naučnih radnika za napuštanje Srbije su, prema rezultatima ankete, stambena situacija i niska primanja, koju je izdvojilo 22 odsto ispitanika, a četiri odsto manje je je navelo loše uslove za rad, nedostatak sredstava i opreme.\nĐelić je istakao da su podaci reprezentativni i da je anketu dobrovoljno popunilo 756 učesnika te konferencije, od ukupno 2.500 koliko je prisustvovalo konferenciji “Naučna zajednica za budućnost Srbije“, koja je održana 23. maja ove godine.\nNa pitanje šta će država uraditi da zadrži mlade naučnike u Srbiji, Đelić je rekao da se u javnom pozivu za finansiranje projekata i infrastrukture po prvi put otvara kategorija istaknutog mladog istraživača koji će imati posebnu podršku države.\n“Svaki istraživač mlađi od 35 godina koji je u svom radu već pokazao kvalitet, ima mogućnost da ima sopstveni projekat, opremu i laboratoriju“, rekao je Đelić. On je dodao da će lično meriti učinak direktora instituta i dekana fakulteta da li su obezbedili njihovim mladim “zvezda” ono što im Ministarstvo nudi.\nPo mišljenju anketiranih naučnika, država bi trebalo približno jednako da ulaže u osnovna istraživanja, tehnološki razvoj i u interdisciplinarnim istraživanjima koji objedinjuje osnovna istraživanja i tehnologiju.\n"Iluzorno je misliti da ćemo imati uspeha u povratku naših naučnika iz dijaspore dok ne sredimo sistem koji postoji u zemlji. Moramo da obezbedimo da nam deca budu bezbedna, da naš sistem bude baziran na\nmeritokratiji, a ne na partijskim i kumovskim vezama", rekao je Đelić.\nPribližno dve trećine ankterinih pozitivno je ocenilo Strategiju naučnog i tehnološkog razvoja Srbije za period od 2010. do 2015, javni poziv za projekte koje će se finansirati iz budžeta i kredita Evropske investicione banke, kao i rad Ministarstva nauke i tehnološkog razvoja u ovom mandatu Vlade.\nČak 85 odsto ispitanika smatra da bi prvi partner Srbije u međunarodnoj naučnoj saradnji trebalo da bude Evropska unija, a mnogo manji broj kao glavnog partnera vidi SAD, Rusiju i Kinu. Iako nisu viđene kao prvi partner, anketa pokazuje da ih jedna trećina naučne zajednice ih prepoznaje kao važne partnere.\n“Rekao bih da i u naučnoj diplomatiji treba da imamo četiri stuba: jedan centralni koji se zove Evropa i još tri, a to su Amerika, Rusija i Kina“, dodao je Đelić.\nMeđu zemljama EU, srpski naučnici kao glavnog partnera vide Nemačku sa 34 odsto podrške, za kojom slede za kojom slede Velika Britanija, Francuska i Italija sa desetak odsto, a 53 odsto naučnika nije imala odgovor na ovo pitanje.\nKomentarišući podatak da srpski naučnici učestvuju u svemirskim istraživanjima koja sprovode SAD, Đelić je u šali ocenio da je to dokaz da "smo nebeski narod".\n"Mi imamo malu, ali kvalitetnu astronomsku školu. Postoji spoj od ekstemno malog, od nivoa čestica do nečega što je najveće, a to je svemir. S jedne strane svemir, s druge strane čestice, a Srbija je tu sa njenim intelektualnim kapacitetom i mogućnošću da i naši naučnici rade u samom vrhu svetske nauke", kazao je Đelić.\nInstitucije: Ministarstvo nauke i tehnološkog razvoja\nDogađaji: Naučna zajednica za budućnost Srbije


Zajednica srpskih opština – Čvor koji nikad niko neće rešiti | Borba Info\nHome/Fakti/Zajednica srpskih opština – Čvor koji nikad niko neće rešiti\nZajednica srpskih opština – Čvor koji nikad niko neće rešiti\nKosovski premijer Avdulah Hoti naime čvrsto stoji na stavu da nema uspostavljanja ZSO pre potpisivanja konačnog sporazuma o normalizaciji odnosa sa Beogradom, dok je stav Marka Đurića direktora Kancelarije za Kosovo i Metohiju još čvršći – nema sporazuma bez formiranja ZSO.\nEU kupuje vreme preko ZSO\nDa li nas ovakav stav vodi u novi ćorsokak kada je reč o nastavku pregovora u Briselu između Beograda i Prištine i ima li rešenja?\nProfesor na Fakultetu političkih nauka Univerziteta u Beogradu Stefan Surlić podseća da je ZSO stara tema, i da sada EU pokušava da povrati kredibilitet, tako što će sprovesti sve ono što je već ranije dogovoreno, uključujući i ZSO.\n„Međutim, mislim da je to tema oko koje se samo kupuje vreme. Albanska strana nije zainteresovana za primenu odluke o formiranju te Zajednice niti će, kako izgleda, biti u dogledno vreme.\nPre bi pristali na razgarničenje nego na ZSO\nPrištini čak postoje politički faktori koji bi pre pristali na razgraničenje nego da uspostave Zajednicu srpskih opština. S druge strane, Beograd je svestan da je u pitanju igra u kojoj se insistira na temi za koju teško da će u Priština biti političke snage da se primeni,“ kaže Surlić.\nOn ovome dodaje da je ZSO zapravo u ovom trenutku više pitanje EU, koja hoće da dokaže da ono što je dogovoreno može da bude i sprovedeno.\n„Ukoliko Evropska unija ozbiljno namerava da sprovede sve što je ranije dogovoreno, ona ima mehanizme da pritisne Prištinu, što znači i da formira ZSO. Ta zajednica je dogovoreno još u Briselskom sporazumu, i do sada nije načinjen nikakav pomak ka njenoj primeni. Podsećam da u Prištini već godinama ponavljaju da ZSO nije u skladu sa kosovskim Ustavom. Čak i da ponude neku ZSO ona će bitisa znatno manjim ovlašćenjima od koja je bila dogovorena u Briselu,“ objašnjava sagovornik Sputnjika.\nBeograd ne sme da odsutane od ZSO\nTo bi kako kaže, značilo da takva ZSO ne bi imala izvršnu vlast i bila bi smatrana za nekakav savez opština koji bi se bavio otprilike komunalnim stvarima. Tako Priština vidi ZSO.\n„Beograd ne sme na ovo da pristane jer se ZSO u stvari nudi kao konačna ponuda Prištine za međusobno priznanje,“ zaključuje Surlić.\nSurlić kaže da, i ako se desi da Priština potpiše ZSO koja bi imala izvršna ovlašćenja, pitanje je da li bi ona bila primenjena. On pravi paralelu sa Ahtisarijevim planom u kome su date povlastice za Srbe, ali nisu primenjene, iako je Ahtisarijev plan deo Ustava Kosova.\nNaš sagovornik iz Prištine, profesor i politički analitičar Nedžmedin Spahiu upravo Ahtisarijev plan navodi kao razlog zbog čega Priština sada ne želi da formira ZSO pre konačnog dogovora.\n„Priština formiranje ZSO čuva kao adut za priznanje od strane Srbije. Dakle, trampa za priznanje Kosova. Podsećam da je Kosovo svojevremno uradilo decentralizaciju na Kosovu, što je bio ustupak srpskoj strani da bi se dobilo priznanje na bečkom procesu koji je vodio Marti Ahtisari. Kosovo je završilo decentralizaciju, ali Beograd nije priznao Kosovo. Kosovo sada nema toliko poverenja u Beograd, da bi formiralo ZSO pre konačnog dogovora, jer Beograd može ponovo da postupi isto i da ne prizna Kosovo,“ objašnjava Spahiu.\nZSO je adut Prištine za dobijanje priznanja\nPregovori sa Beogradom su već 20 godina u ćorsokaku, dodaje on, uz male pomake, pa prema tome ni ovo ne vidi kao neki nepremostivu tačku.\n„Lično verujem da će, ako se dođe do konačnog sporazuma, u to biti uključen i sporazum o ZSO, i da će to biti prihvaćeno u konačnom sporazumu,“ uveren je sagovornik Sputnjika.\nOn se ne slaže sa tezom Beograda da je Priština ignorisala formiranje ZSO, i podseća da se zaboravlja na važnu činjenicu.\n„U Briselskom sporazumu je napisano da će ZSO biti uspostavljena samo ukoliko nije u suprotnosti sa Ustavom Kosova. Ispostavilo se da jeste, sud je doneo takvu odluku što znači da Priština nije odbila da formira ZSO već je ostalo da se o tome i dalje razgovara,“ objašnjava Spahiu.\nOba naša sagovornika misle da će se naći neki model za formiranje ZSO kako bi se nastavili pregovori dalje, s obzirom da je EU namerena da posle Vašingtonskog sporazuma zabeleži neki važan poen u dijalogu u kome je posrednik.\nPrevious Srpska policija proverava 67 diploma funkcionera Bošnjačke stranke u Crnoj Gori\nNext DRAGANA TRIFKOVIĆ: Ono što vam nisu rekli – Zbog Vašingtonskog potpisa nastradaće i Srbija i Kosovo – EVO ZAŠTO


Finansijski položaj preduzeća | studenti.rs\nPočetna Skripte Ekonomija Finansijski položaj preduzeća\nFinansijski položaj preduzeća\nObjavio jostu 01. februar 2013. Prijavi dokument\nAnaliza finansijske ravnoteže je najvažnija karika u analizi finansijskog položaja preduzeća. Ona je direktno povezana sa načelom stabilnosti finansijske politike, a kroz postojanje ili ne postojanje finansijske ravnoteže, ocenjuje se kvalitet finansijskog upravljanja, posebno u domenu usklađivanja rokova između raspoloživosti izvora finansiranja i rokova vezivanja ili imobilizacije sredstava društva.\nKaže se da preduzeća ima finansijsku ravnotežu, ako su njegova sredstva po obimu i rokovima vezivanja (neunovčivosti) jednaka obimu i vremenu raspoloživosti izvora finansiranja. S obzirom da se kod analize finansijske ravnoteže preduzeća posmatra jednakost sredstava i izvora finansiranja, sasvim je jasno da je bilans stanja akcionarskog društva osnovni dokument ove analize.\nDakle, da bi se napravila kvalitetna analiza finansijske ravnoteže preduzeća nije dovoljno imati samo poslednji bilans stanja, već je u cilju sagledavanja dinamike ili razvoja ove pojave, potrebno obezbediti vezane bilansne izveštaje za najmanje tri protekla perioda. Na taj način je moguće izvršiti vremensko poređenje i ustanoviti da li je finansijski položaj društva u tom periodu poboljšan ili ne. Takođe je potrebno pribaviti i informacije o sličnim društvima koja reprezentuju datu privrednu granu, kako bi se napravilo prostorno poređenje.\nFinansijski položaj preduzeća primarno determiniše njegove mogućnosti finansiranja. Često se u teoriji i praksi umesto termina finansijski položaj koriste termini finansijska pozicija ili finansijska situacija preduzeća. Finansijska situacija je uži pojam od finansijskog položaja i njime se uglavnom označava novčano stanje preduzeća.\nFinansijski položaj preduzeća izražava se obimom i strukturom sredstava i kapitala, kao i njihovim međuodnosima – koji se iskazuju u bilansu stanja preduzeća. Finansijska politika, koju vodi finansijski menadžment preduzeća, kreira strategiju i taktiku finansijskog upravljanja na bazi načela i pravila finansiranja, kako bi se sa poslovno – finansijskog aspekta obezbedili: stalnost, rast i razvoj društva i maksimalno iskoristili pozitivni trendovi na finansijskom tržištu.\nOpstanak, rast i razvoj društva, a samim tim i mogućnost finansiranja društva, određeni su pre svega finansijskim ugledom koje ono uživa, kao i njegovim finansijskim položajem.\nFinansijski ugled preduzeća i njegov finansijski položaj su međusobno uslovljeni i tesno povezani. Bez dobrog finansijskog položaja, svakako da nema dobrog finansijskog ugleda preduzeća. Od finansijskog ugleda, ili šire rečeno njegovog boniteta, zavisiće mogućnost akcionarskog društva da pribavi izvore finansiranja za svoju razvojnu aktivnost.\nUtvrđivanje finansijskog položaja preduzeća\nOcena finansijskog položaja preduzeća zasniva se na analizi finansijske ravnoteže, analizi pasive sa aspekta vlasništva tj. analizi zaduženosti, analizi mogućnosti održavanja realne vrednosti sopstvenog kapitala u uslovima inflacije i analizi reproduktivne sposobnosti. Finansijski položaj preduzeća uslovljavaju brojni činioci koji međusobno mogu biti kontradiktorni, što dodatno otežava konačno sagledavanje finansijskog položaja preduzeća. Ovaj problem se rešava vremenskim i prostornim upoređivanjem finansijskog položaja preduzeća. Vremensko upoređivanje omogućava sagledavanje dinamike, to jest kretanja ili razvoja finansijskog položaja preduzeća. Prostorno upoređivanje omogućava upoređivanje finansijskog položaja preduzeća u odnosu na finansijski položaj konkurencije, što pruža solidnu osnovu za zaključivanje o izgledima preduzeća za opstanak, rast i razvoj. Pri prostornom upoređivanju finansijskog položaja preduzeća treba voditi računa o izboru reprezenta ili grupe preduzeća sa kojima se vrši upoređivanje, da bi se izbegla opasnost pogrešnog zaključivanja.\nFinansijski položaj preduzeća, posmatran sa aspekta predmetnih analiza kvalifikuje se kao: dobar, prihvatljiv i loš.\nDobar je onaj finansijski položaj preduzeća, ako njegova finansijska ravnoteža obezbeđuje likvidnost na dugi rok, ako je njegova finansijska struktura takva da obezbeđuje nezavisnost društva u vođenju vlastite poslovne politike i istovremeno pruža sigurnost poveriocima i ako društvo može obezbediti finansiranje dela proširene reprodukcije iz sopstvenih izvora finansiranja.\nLoš finansijksi položaj preduzeća proističe iz narušene finansijske ravnoteže koja ne obezbeđuje održavanje likvidnosti na dugi rok, loše finansijske strukture i nemogućnosti da društvo finansira prostu reprodukciju iz vlastitih izvora finansiranja.\nPrihvatljiv je onaj finansijski položaj preduzeća u kom postoji ekvilibrijum ili apsolutna jednakost između dugoročno vezanih sredstava i kvalitetnih izvora (sopstveni kapital uvećan za dugoročni dug), čime se samo obezbeđuje likvidnost ali se ne garantuje i sigurnost jer nedostaje likvidna rezerva. Finansijska struktura kod preduzeća, čiji se položaj kvalifikuje kao prihvatljiv, obezbeđuje mu relativnu nezavisnost, ali ne optimizuje rentabilnost sopstvenih ulaganja. Na kraju prihvatljiv finansijski položaj imaju ona društva koja su u stanju da iz vlastitih izvora finansiraju samo prostu reprodukciju.\n, Beograd, Visoka škola za poslovnu ekonomiju i preduzetništvo


Sirija: Kontroverzne informacije iz Alepa, Kurdi i Arapi preuzeli “gotovo kompletnu kontrolu” nad Manbijem | Gde Investirati\nSirija: Kontroverzne informacije iz Alepa, Kurdi i Arapi preuzeli “gotovo kompletnu kontrolu” nad Manbijem\nOpozicione snage saopštavaju da su probile blokadu Alepa, režim tvrdi da to nije tačno a Sirijska opservatorija za ljudska prava kaže da blokada nije probijena, ali da su sukobi jako intenzivni oko Ramosa na severnim obroncima tog grada.\nSirijska Nacionalna koalicija, glavna opoziona organizacija te zemlje, objavila je danas da su deblokirale istočne delove Alepa i spojile se sa snagama unutar grada. Prethodno su zauzeli artiljerijsku bazu, najveći vojni kompleks na jugu Alepa.\nSa druge strane, sirijska državna televizija tvrdi da to nije tačno, i da su režimske snage odbile pobunjenike i tokom borbi ubile stotine njih.\nOpozicione snage, koje već kontrolišu područja severozapadno i istočno od Alepa, tvrde kako još drže bazu u četvrti Ramosa na severozapadu grada. Današnji navodi dolaze dan nakon što je koalicija pobunjenika pod imenom Osvajačka armija, objavila kako je upala u veću vojnu artiljerijsku bazu.\n„Pobunjenici su osvojili delove ovih škola, ali je vojska pokrenula kontraofanzivu uz pomoć iz vazduha kako bi ih izbacili“, naveo je za agenciju AFP Rami Abdel Rahman, šef Sirijskog opservatorija za ljudska prava (SOHR) sa sedištem u Velikoj Britaniji.\n„Ukoliko pobunjenici zauzmu ove škole, prekinut će liniju snabdevanja za delove zapadnog Alepa koje drži Damask, a područje Ramose moraju zauzeti ako žele prekinuti opsadu delova grada pod njihovom kontrolom.“\nArtiljerijska baza se nalazi dva kilometra od dela grada u rukama opozicije, a koji se nalazi pod opsadom. Ona ima velike količine municije i koristi se svakodnevno za granatiranje delova grada koje kontrolišu snage opozicije.\nNovinar Al Jazeere Reza Sayah javlja iz Gaziantepa kako mnogi opisuju trenutne borbe u Alepo kao odlučujuću bitku za Siriju.\n„Stiče se utisak da, ukoliko Vlada preuzme Alepo, dobiće na snazi i oduzeti prednost pobunjenika – više neće biti želje da se pregovara sa njima. Ali, takođe postoji utisak da, ako pobunjenici zauzmu Alepo, imaće navedenu prednost kojom mogu naterati sirijsku Vladu za pregovarački sto“, dodaje.\nAlepo (Izvor: BBC)\nKurdi i Arapi preuzeli “gotovo kompletnu kontrolu” nad Manbijem\nNešto ranije u subotu, koalicija arpaskih i kurdskih boraca je, kako se izveštava, preuzela “gotovo kompletnu kontrolu” strateškog severnog sirijskog grada koji je uporište Islamske države.\nOpservatorija za ljudska prava sa sedištem u Britaniji je saopštila da su sirijske demokratske snage, koje obuhvataju arapske i kurdske borce zauzele danas grad Manbij i “da ga pretražuju u potrazi za poslednjim preostalim džihadistima.”\nSirijske demokratske snage su uz podršku iz vazduha specijalnih američkih snaga, pre dva meseca započele kampanju za preuzimanje Manbija sa ciljem da potisnu ekstremiste Islamske države iz poslednjeg uporišta na sirijsko turskoj granici.\nMustafa Bali, aktivista sa sedištem u Siriji je danas izjavio za Associated Press “da je samo pitanje vremena” pre no što borci preuzmu punu kontrolu nad gradom.\nPrevious Japan uputio protest zbog kineskih brodova u spornim vodama Istočnog kineskog mora\nNext Ugalj po prošlogodišnjim cenama, poskupljenje nakon formiranja vlade\nTags Alepograđanski ratManbijSirija


Završeno prvo međunarodno takmičenje vozača motornih vozila – BALKAN TV NOVI SAD\nHomeVestiZavršeno prvo međunarodno takmičenje vozača motornih vozila\nZavršeno prvo međunarodno takmičenje vozača motornih vozila\nNa autodromu „Beranovac“ kod Kraljeva završeno prvo međunarodno takmičenje vozača motornih vozila na kome je učestvovalo devet ekipa i osamnaest takmičara iz Srbije, Rusije, Bosne i Hercegovine, Austrije i Mađarske.\nTrodnevno takmičenje pratile su uzbudljive borbe, iskazane veštine vojnih vozača i takmičarski duh, a konačni rezultati su pokazali da je prvo mesto u ekipnoj konkurenciji osvojila ekipa Vojske Srbije, drugo mesto pripalo je ekipi Oružanih snaga Ruske Federacije, a treće timu Oružanih snaga Republike Austrije, navodi se na zvaničnoj internet prezentaciji Ministarstva odbrane.\n„Ciljeve organizacije takmičenja vozača motornih vozila smo nesumnjivo ostvarili, kako na planu unapređenja saradnje naše vojske sa oružanim snagama stranih zemalja iz oblasti bezbednosti saobraćaja, odnosno vojnog transporta, tako i u delu razmene iskustava u obuci. Drago nam je da smo našim prijateljima i takmičarima mogli da predstavimo i kapacitete Vojske Srbije za obuku vozača neborbenih vozila. S druge strane, verujemo da su i gosti zadovoljni programom i realizacijom takmičenja“ – istakao je general Petrović.\nSrbija dobija milijardu evra od EIB


INTESA LIZING Za mala i srednja preduzeća dodatni izvor finansiranja – Plodna Zemlja\nINTESA LIZING Za mala i srednja preduzeća dodatni izvor finansiranja\nMala i srednja preduzeća (MSP) u Srbiji imaće pristup dodatnom izvoru finansiranja Evropske banke za obnovu i razvoj (EBRD) i Evropske unije (EU) preko kompanije Intesa Leasing.\nSredstava u iznosu od 5 miliona evra, koja će Intesa Leasing pozajmljivati iz nove kreditne linije, omogućiće srpskim preduzećima da ulažu u unapređenje svojih radnih standarda i procesa, što će ih učiniti konkurentnijim na lokalnim tržištima i tržištima Evropske unije. Cilj je da se mala i srednja preduzeća ohrabre da investiraju u unapređenje tri ključne oblasti: zaštite životne sredine, zdravlja i bezbednosti i kvaliteta proizvoda.\nPored lizing finansiranja, mala i srednja preduzeća će imati koristi i od podsticaja u okviru granta u iznosu od 15 procenata ukupnog pozajmljenog iznosa nakon uspešno sprovedenog projekta.\nPoseban fokus biće usmeren na investicije u zelene tehnologije, kako bi se pomoglo malim i srednjim preduzećima da se prilagode standardima zaštite životne sredine Evropske unije i da unaprede svoju energetsku efikasnost. Najmanje 60 odsto svih pozajmica biće usmereno na podršku za investicije u projekte za uštedu energije.\nNova kreditna linija je deo Programa za poboljšanje konkurentnosti malih i srednjih preduzeća na Zapadnom Balkanu, u okviru koga EBRD obezbeđuje kredite, a Evropska unija (EU) podsticaje i tehničku podršku. Cilj je da se pomogne malim i srednjim preduzećima da modernizuju svoje aktivnosti i iskoriste poslovne prilike u regionu Zapadnog Balkana i na širem evropskom tržištu.\nMateo Kolanđeli, direktor EBRD za Zapadni Balkan, rekao je: „Zadovoljstvo nam je da unapredimo našu saradnju sa kompanijom Intesa Leasing u Srbiji i pružimo dodatnu podršku lokalnim malim i srednjim preduzećima. Nova kreditna linija će malim preduzećima omogućiti pristup dobro strukturiranom finansiranju, što će im pomoći da postanu konkurentnija i oporave se od negativnih efekata pandemije COVID-19.“\n„Veoma mi je drago da smo nastavili uspešnu saradnju sa Evropskom bankom za obnovu i razvoj (EBRD), posebno u okolnostima nakon pandemije COVID-19, koja je bila posebno izazovna za mala i srednja preduzeća. Zahvaljujući novoj kreditnoj liniji ponudićemo povoljne uslove finansiranja malim i srednjim preduzećima koja su naši klijenti i omogućiti im da unaprede poslovne standarde kako bismo doprineli povećanju njihove konkurentnosti na lokalnom tržištu i tržištu Evropske unije, negujući angažovanje koje imaju u oblastima zaštite životne sredine, zdravlja i kvaliteta proizvoda,“ naveo je Darko Popović, predsednik Upravnog odbora kompanije Intesa Leasing i predsednik Izvršnog odbora Banca Intesa.\nO Intesi Leasing Beograd\nIntesa Leasing Beograd, članica bankarske grupe , jedna je od vodećih lizing kompanija na srpskom tržištu sa značajnim poslovanjem u sektorima vozila, opreme i nekretnina, neto bilansom sumom od 189 miliona evra i ukupnim plasmanom od 170 miliona evra. Spajanjem savremenih svetskih iskustava sa lokalnim veštinama, na svakodnevnom nivou nalazimo najbolja moguća rešenja u skladu sa potrebama klijenata, podržavajući bolji kvalitet života, prosperitet, razvoj ekonomije i društva u širem smislu.\nEBRD je vodeći institucionalni investitor u Srbiji. Banka je do sada investirala više od 7,2 milijardi evra u zemlji. EBRD se fokusira na podršku razvoju privatnog sektora, unapređenju komunalnih usluga i opštu tranziciju ka zelenoj ekonomiji.\nTagoviEBRD EU Intesa Leasing Lizing Mala i srednja preduzeća\nEBRD i OTP Leasing Srbija KREDITI za MALA i SREDNJA PREDUZEĆA ukupno 10 miliona evra\nBrz oporavak LIZING tržišta Prednjače putnička vozila, slede komercijalna\nOTP Leasing zadržao lidersku poziciju sa ukupnim finansiranjem od 108 miliona evra u 2021.\nATLANTIC Grupa zabeležila prihod od prodaje 185,5 miliona evra u prvom kvartalu 2022. RAST od 11,3% u odnosu na isti period 2021. pre 3 sedmice\nU 2024. godini dva miliona građana Srbije postaju ePacijenti, do usluga u domovima zdravlja i bolnica elektronskim putem pre 3 sedmice\nOd 15. do 17. maja domaći proizvođači vina i rakije na Međunarodnom sajmu “ProWein” u Dizeldorfu pre 3 sedmice


Erdogan obećao podršku Turske za prijem Prištine u NATO - Radio Kosovska Mitrovica\n1. March 2022, 20:04\nTurski predsednik Redžep Tajip Erdogan rekao je da će njegova zemlja podržati članstvo Prištine u NATO-u, te da im za to nije potrebna ničija saglasnost.\n“Kao važna zemlja NATO-a, ne vidimo da ovde ništa ne ide naopako u podršci kosovskom procesu. Ne treba nam ničija dozvola da podržimo članstvo Kosova u NATO-u. Kako smo dobili mandat za priznanje Kosova, tako ćemo preduzeti korake da podržimo članstvo Kosova u NATO-u”, rekao je Erdogan u Ankari na zajedničkoj konferenciji sa predsednicom Vjosom Osmani.\n“Unutar NATO-a Turska može mnogo. Naše veze su duboke i na osnovu toga ćemo raditi, posebno u oblasti bezbednosti, kao i u mnogim drugim oblastima gde još nemamo pun potencijal”, navela je Osmanijeva.


Svečani koncert „Svesrpski dečji sabor 2022”| Grad Beograd\nSvečani koncert „Svesrpski dečji sabor 2022”\nFestival dece i mladih iz regiona, dijaspore i Srbije „Svesrpski dečji sabor” održaće se od 26. do 29. maja u Beogradu, saopšteno je iz Dečjeg kulturnog centra Beograd.\n„Svesrpski dečji sabor” je tradicionalna manifestacija koju već četvrti put organizuje Gradska uprava Grada Beograda – Dečji kulturni centar Beograd, uz podršku Uprave za saradnju s dijasporom i Srbima u regionu Ministarstva spoljnih poslova Republike Srbije, a pod pokroviteljstvom predsednika Srbije Aleksandra Vučića. Tom prilikom u Srbiju dolaze deca i mladi iz rasejanja želeći da upoznaju svoju zemlju porekla i njene kulturne tekovine. Boraveći u domovima svojih vršnjaka iz Beograda, deca i mladi upoznaju Srbiju, srpsku istoriju i kulturu kroz bogat kulturno-umetnički program, koji je osmislio Dečji kulturni centar Beograd.\nSa željom da se neguje osećanje pripadnosti zemlji porekla, nacionalni identitet i srpski jezik, sabor će i ove godine okupiti decu u rasejanju i povezati ih sa njihovim vršnjacima iz Beograda, u čijim će porodicama boraviti.\nDomaćini Sabora biće učenici OŠ „Starina Novak”.\nNa manifestaciji će učestvovati deca iz četiri zemlje regiona i dijaspore: članovi Nemačko-srpskog društva iz Frankfurta na Majni (Nemačka), učenici Teoretske gimnazije „Dositej Obradović” iz Temišvara (Rumunija), članovi Vukovarskog pevačkog društva „Javorčići” (Hrvatska) i AKUD „Kolo” – Ćirilandija iz Kopra (Slovenija). Učesnici manifestacije nastupaće na svečanom koncertu u Dečjem kulturnom centru Beograd 27. maja, od 12 časova. Koncert će otvoriti v. d. direktora Uprave za saradnju s dijasporom i Srbima u regionu Ministarstva spoljnih poslova Arno Gujon.\nDeca iz dijaspore imaće priliku da upoznaju Beograd i posete Palatu Srbija na prijemu kod prof. dr Darije Kisić, ministarke za rad, zapošljavanje, boračka i socijalna pitanja, potom Narodnu skupštinu Republike Srbije, Hram Svetog Save i Muzej Nikole Tesle. Podršku manifestaciji dala je i Turistička organizacija Beograda, koja je pripremila prigodne poklone za decu.


EA objavila novu brošuru | ATS\nEA je objavila brošuru koja ima za cilj da pokaže kako akreditacija pomaže zakonodavcima da osiguraju kompetentnost i povećaju poverenje na tržištu. Za izradu brošure je bila zadužena privremena Radna grupa u okviru Komiteta EA za komunikacije i publikacije (CPC).\nSâma brošura prikazuje dodatne vrednosti koje od akreditacije mogu imati zakonodavci pri izradi i sprovođenju nacionalnih propisa. Bilo je potrebno objasniti da je akreditacija sredstvo koje se koristi na evropskom i globalnom nivou da se dokaže usaglašenost sa zahtevima za kompetentnost, nezavisnost i nepristrasnost kada je reč o ocenjivanju usaglašenosti.\nJedna od tema, kojoj je dat značajniji prostor, je međunarodno priznanje (međunarodni sporazumi) koje dalje omogućava priznavanje izveštaja i sertifikata koje izdaju tela za ocenjivanje usaglašenosti koja su akreditovana od strane nacionalnih akreditacionih tela potpisnika EA MLA sporazuma, odnosno ILAC MRA i IAF MLA sporazuma.\nTakođe je objašnjeno kako primena akreditacije u javnom sektoru (zakonodavci i vlada) može koristiti preduzećima u svim oblastima budući da dovodi do povećanja efikasnosti, smanjenja broja kontrola i olakšanog izvoza, ali i štiti interese potrošača na različite načine (zdravlje, bezbednost hrane, zaštita životne sredine, itd.) i stvara poverenje na tržištu.


Jakić: Srbija i Hrvatska neće povući tužbe\nTomislav Jakić, nekadašnji spoljnopolitički savetnik bivšeg predsednika Hrvatske Stjepana Mesića, ocenio je da Srbija i Hrvatska neće povući međusobne tužbe za genocid, koje su podnele Međunarodnom sudu pravde.\n"To je, naime, politički predaleko otišlo i sada se ni Zagreb, ni Beograd ne usuđuju da povuku takav korak. Ali to naprosto treba prepustiti sudu, s tim da bude potpuno jasno da ono što sud odredi, obe strane prihvate. I time na to stave tačku", rekao je Jakić za današnji novosadski Dnevnik.\nOn je ocenio da je državama s područja bivše Jugoslavije, nakon ratova, bio neophodan proces "sličan denacifikaciji".\nPrema njegovim rečima, desni ekstremi u Srbiji i Hrvatskoj međusobno se pothranjuju, kao što je to bio slučaj devedesetih godina prošlog veka.\n"Ako dođe do rehabilitacije Draže Mihailovića u Srbiji, ekstremne desne snage u Hrvatskoj, koje takođe žele da revidiraju istoriju Drugog svetskog rata, dobiće krila i možemo očekivati, recimo, zahtev da se telo ustaškog poglavnika Ante Pavelića prenese i pokopa u Zagrebu", ocenio je Tomislav Jakić.


Vesti iz BCBP, Jelena Radoman govorila o saradnji CCVO i "Jagelo 2000"\nVaša lokacija / Beogradski centar za bezbednosnu politiku / Aktivnosti / Vesti iz BCBP / Jelena Radoman govorila o saradnji CCVO i "Jagelo ... /\nDatum: 22. januar 2010.\nJelena Radoman, koordinatorka za javno zagovaranje, predstavila je Centar za civilno - vojne odnose na konferenciji “Republika Češka i Srbija: saradnja za integracije“ koja je održana u sredu, 20. januara u Ambasadi Republike Češke u Beogradu. Konferenciju su organizovali Ambasada Republike Češke i organizacija „Jagelo 2000“ povodom proslave 5 godina rada te organizacije u Srbiji.\nU prvom delu programa publici su se obratili potpredsednik Vlade i ministar spoljnih poslova Republike Češke, Jan Kohut, i potpredsednik Vlade Republike Srbije zadužen za evropske integracije, Božidar Đelić. Visoki gosti su izneli zvanične stavove dve države o međudržavnoj saradnji, procesima evro-atlantskih integracija Srbije i statusu Kosova i Metohije. Ministar Kohut je izrazio nedvosmislenu podršku njegove zemlje procesu integracija Srbije u Evropsku uniju. On je takođe istakao da, kada je reč o procesima bezbednosnih integracija, svaka zemlja se opredeljuje za aranžman u integracijama shodno svojim bezbednosnim potrebama. Ministar Đelić je govorio o ukupnoj saradnji dve države, naglašavajući naročito ekonomsku dimenziju te saradnje. On je, odgovarajući na pitanja publike, naglasio da je Srbija vojno neutralna zemlja a da bi odluka o eventualnom članstvu Srbije u NATO bila doneta na referendumu.\nU drugom delu konferencije Zbinjek Pavlačik, predsednik „Jagelo 2000“, je predstavio organizaciju dajući pregled njenih aktivnosti u Srbiji u proteklih 5 godina. On je istakao da „Jagelo 2000“ ima veoma uspešnu saradnju i sa državnim institucijama ali i sa organizacijama civilnog društva u Srbiji, naročito istaknuvši saradnju sa CCVO.\nMilica Delević, direktorka Kancelarije za evropske integracije, je govorila o značaju procesa integracija u EU sa stanovišta reformskih procesa u Srbiji kao i visokoj podršci tim procesima među stanovnicima Srbije. Jelena Radoman je predstavila CCVO i govorila o saradnji sa partnerskom organizacijom „Jagelo 2000“ ali i sa Ambasadom Republike Češke u Beogradu. Ona je istakla relevantnost komparativnih studija koje se bave procesima reforme sektora bezbednosti i tranzicionih procesa u zemljama Istočne i Jugoistočne Evrope. Na kraju, Jan Vlkovski, savetnik u Ambasadi, je objasnio i predstavio bilans aktivnosti Ambasade koja je NATO kontakt ambasada za Srbiju.\nPovezane teme:evropske integracije, evroatlantske integracije, Srbija, nato, eu, regionalna bezbednost, regionalna saradnja


'Poštujemo odluku da je usvojena himna RS-a' - Klix.ba\nEdin Ramić 'Poštujemo odluku da je usvojena himna RS-a'\nPredsjednik Kluba Bošnjaka u Vijeću naroda Republike Srpske Edin Ramić ponovio je danas zadovoljstvo tog kluba odlukom Vijeća za zaštitu vitalnog interesa Ustavnog suda RS-a kojom je grb RS-a ocijenjen kao neustavan.\n“Zadovoljni smo odlukom, jer je bilo evidentno da se radi o povredi nacionalnog interesa bošnjačkog naroda, što je i usvojeno kada je u pitanju grb”, rekao je Ramić novinarima u Banjoj Luci nakon sjednice Kluba Bošnjaka.\nGovoreći o odluci Ustavnog suda u vezi s himnom RS-a za koju je odlučeno da ne vrijeđa interese nijednog naroda i može stupiti na snagu, Ramić je dodao da su, očigledno, bili visoko postavljeni standardi za utvrđivanje postojanja povrede vitalnog nacionalnog interesa Bošnjaka.\nOn je naveo da će Klub Bošnjaka poštovati odluku da je nova himna RS-a, kompozicija „Moja Republika“, faktički usvojena.\nKlub Bošnjaka u Vijeću naroda RS-a ocijenio je i da zakonskim aktima koji su usvojeni na prošlosedmičnom zasjedanju Narodne skupštine RS-a nisu povrijeđeni vitalni nacionalni interesi bošnjačkog naroda.


Muharem Bazdulj – Bookvar\nPredstavljene knjige „Jedanaest dana – misteriozni nestanak Agate Kristi“\nTagged Muharem Bazdulj\nU četvrtak, 12. decembra u knjižari Vulkan u Sremskoj 2 sa početkom od 18 časova biće održana promocija i potpisivanje knjige Poslednji muškarac Muharema Bazdulja. Tom prilikom, pored autora, prisutnima će se o...\nOdržana promocija knjige “Kvadratni koren iz života”\nPromocija knjige „Kvadratni koren iz života“ Muharema Bazdulja održana je u knjižari Delfi SKC. Osim autora o knjizi su govorili Miroljub Stojanović, književni i filmski kritičar i urednik izdavačke delatnosti ...\nU četvrtak 25. aprila od 18 sati u knjižari Delfi SKC biće održana promocija knjige „Kvadratni koren iz života“ Muharema Bazdulja. Pored autora govoriće Zoran Đerić, književnik i upravnik Srpskog narodnog pozor...\nPromocija knjige “Kvadratni koren iz života”\nPredstavljanje romana „Lutka od marcipana“ Muharema Bazdulja\nU četvrtak 19. januara u 19 časova u Domu kulture „Studentski grad“ (Klub-knjižara Magistrala) biće predstavljen roman „Lutka od marcipana“ Muharema Bazdulja (Geopoetika, 2016). O romanu će govoriti Miroljub St...


Naslovna/Region/Cvijanović: Učinjena velika nepravda Srpskoj pravoslavnoj crkvi\nPredsjednik Republike Srpske Željka Cvijanović izjavila je Srni da je usvajanjem Zakona o slobodi vjeroispovijesti u Skupštini Crne Gore učinjena velika nepravda Srpskoj pravoslavnoj crkvi /SPC/.\n“To je žalosno i drastično rješenje, a vjerujem da svakoga ražalosti i ovo što se sada dešava na ulicama Crne Gore, odnosno način na koji ljudi, a posebno crkveni velikodostojnici moraju da reaguju”, istakla je Cvijanovićeva.\nPredsjednik Srpske je ocijenila da ono što ostaje nepoznanica jeste – kome je uopšte trebalo ovako nešto, i to je pitanje koje svi postavljaju.\n“Mi moramo priznavati ulogu Crkve sa svim njenim potrebama i vrijednostima. Crkva i država su razdvojeni, ali i jedni i drugi brinu o svakom čovjeku, porodici, duhovnom stanju nacije… I crkva i država rade isti posao, svako na svoj način na dobrobit naroda”, istakla je predsjednik Republike.\n“Apsolutno se ne slažem s tim i smatram, ako treba statusno nešto da se preispita, da su razgovori, pregovori i dogovori ključ rješenja”, zaključila je predsjednik Republike Srpske.\ncrkva posao Predsjednik Republike Srpske pregovori protesti SPC


Inđija: Skidanje pšenice sa 123 ha uzurpiranog poljoprovrednog zemljišta - RTV Centar Srem\nGlavnoInđijaPoljoprivreda 07/10/2016 sofija 0\nNa teritoriji opštine Inđija tokom vikenda izvršena je žetva pšenice na neovlašćeno korišćenim državnim oranicama po nalogu predsednika opštine Vladimira Gaka. Usev se skida...\nNa teritoriji opštine Inđija tokom vikenda izvršena je žetva pšenice na neovlašćeno korišćenim državnim oranicama po nalogu predsednika opštine Vladimira Gaka. Usev se skida sa površine od preko 120 hektara, a nadležni treba da utvrde kolike su tačno površine koje se koriste bez pravnog osnova.\nPrema Gakovim rečima, ovo je samo prvi korak ka uspostavljanju reda u toj oblasti.\n“Mi ovim danas ispunjavamo ono što smo obećali građanima Inđije, a to je da niko ne moze biti iznad države. Ovde se, konkretno radi o uzurpaciji 123 hektara. Ja postavljam pitanje, kako je moguće da neko protivpravno koristi preko milion i 230 hiljada metara kvadratnih, a da niko iz prethodne vlasti ne zna za to?”, rekao je Gak.\nPoljoprivrednici koji koriste zemljište bez pravnog osnova, mogli su da prijave zemljište do kraja maja i da plate naknadu za korišćenje istog. U suprotnom svi koji su ilegalno posejali njivu moraće da plate kaznu u visini trostrukog iznosa prosečnog zakupa zemljišta u okrugu, a biće u obavezi i da plate troškove koje je opština imala tokom “skidanja” useva.


Jugokop u mnogo boljem stanju nego što se očekivalo - Bujanovačke\nPočetna EKONOMIJA Jugokop u mnogo boljem stanju nego što se očekivalo\nJugokop u mnogo boljem stanju nego što se očekivalo\nBujanovačke1. mar 2019.EKONOMIJA, NASLOVNA 1\nSačuvan i toranj\nBujanovac, 1. mart 2019. Brojne privatne firme iz cele Srbije zainteresovane su za preuzimanje klanice „Jugokoop“ kod Bujanovca, saznaju „Bujanovačke“ iz izvora upućenih u problematiku.\nOd kada je aktuelizovano pitanje „Jugokoopa“, nakon posete Aleksandra Vučića Bujanovcu početkom februara, klanicu svakodnevno obilaze potencijalni investitori, tvrde izbori Bunanovačkih koji traže anonimnost jer je sve za sada nezvanično.\nPo nezvaničnim informacijama, ovaj objekat je u mnogo boljem stanju nego što se procenjivalo i očekivalo, s obzirom da klanica ne radi već više od 10 godina, s obzirom da je dobar deo opreme sačuvan.\nKako smo saznali, trenutno se vrši procena o iznosu koji bi potencijalni investitor trebalo da plati da bi preuzeo „Jugokoop“ – jedinu klanicu u Pčinjskom okrugu.\nZa preuzimanje preduzeća, koje je u stečaju od 2007. godine, i ranije je bilo zainteresovanih, kako domaćih, tako i stranih firmi, posebno iz Italije, ali zbog određenih zakonskih prepreka nije došlo do pokretanja klanice koja je u najboljim danima, do 2000. godine, radila sa kapacitetom od 150.000 jagnjadi godišnje i izvozila na tržišta Evropske unije i Bliskog istoka.\nPodaci danas pokazuju da je opadanje stočnog fonda u opštinama Bujanovac i Preševo ne samo zaustavljeno već je primetan i trend porasta broja grla u nekoliko prethodnih godina.\nBujanovački stočari, sa oko 3000 tovnih grla, konstantno ukazuju na benefite ponovnog pokretanja klanice, navodeći siguran plasman kao jedan od najvažnijih, a treba spomenuti i subvencije države za koje ostaju uskraćeni jer su prinuđeni da na crno prodaju živu stoku.\n„Da imamo klanicu bilo bi bolje, pa i ove subvencije što daje država, povećali bismo broj grla kad znamo da imamo kome da prodamo“, nedavno je rekao RTS-u Stojan Arsić iz Rakovca.\nIpak, zbog činjenice da je stočni fond u opštini prepolovljen u odnosu na 2000. godinu, pojedini iz lokalne samouprave, poput zamenika predsednika opštine Stojanče Arsića, dovode u pitanje isplativost ulaganja u klanicu, procenjujući iz tog razloga da bi pokretanje Jugokoopa bilo ravnu čudu.\nOptimisti na drugoj strani insistiraju da Jugokoop nikako nije završena priča, navodeći podatak da je najbliža takva klanica u Leskovcu, a da bi na samom startu klanica podmirivala potrebe Pčinjskog okruga, čime bi se stimulisalo povećanje stočnog fonda i posledično povećanje proizvodnje u Jugokoopu.\nTAGaleksandar vučić jugokop\nPrevious Post6. Protest u Vranju: Nama niko ne kupuje sendviče Next PostUhapšen zbog 10 grama marihuane\nOne thought on “Jugokop u mnogo boljem stanju nego što se očekivalo”\nBoki69 2. marta 2019. at 14:57\nSve je na svom mestu, samo noževi hvale….


Predsjednik Srbije Aleksandar Vučić nazdravio 'Malvazijom' – Hercegovina.in\nPredsjednik Srbije Aleksandar Vučić nazdravio ‘Malvazijom’\nOBJAVIO NA INSTAGRAMU:\nPREDSJEDNIK VUČIĆ NAZDRAVIO MALVAZIJOM: “Još dugo ću morati okajavati grijehe zbog te jedne izjave”\nNakon što je izjavio da istarska malvazija ništa ne valja, predsjednik Srbije Aleksandar Vučić molio je za oprost svih vinara u Istri koje je uvrijedio poručivši da to što on nešto ne voli, ne znači da ne valja. Njegova izjava izazvala je veliku buru u javnosti koju do danas Vučić pokušava smiriti, piše Dnevno.hr.\nIako je, kako kaže, ne voli, Vučić se jučer navečer pohvalio fotografijom na kojoj se vidi kako zajedno s prijateljem i chefom Tomažom Kavčićem nazdravlja koparskom malvazijom. Uz fotografiju je objavio i kratku ispriku poručivši kako će još dugo morati “okajavati grijehe”.\n“Znam da sam dosadan svima, ali moj prijatelj @tomazkavcic donio je specijalni kolač koji osobno mijesi i, razumije se, koparsku (istarsku) malvaziju. Shvatio sam da ću još dugo morati okajavati grijehe zbog jedne izjave, ali stvarno se želim zahvaliti koparskim vinarima koji su se radom, ljubaznošću i posvećenošću izborili da dobiju najmanje deset mojih isprika. Čestitam im i želim mnogo uspjeha u budućnosti”, napisao je Vučić nadodavši kako će on i Tomaž popiti malvaziju te da će ga Tomaž sigurno natjerati da popiju i njegov džin.\nEen bericht gedeeld door Aleksandar Vučić (@buducnostsrbijeav)\nPrethodni članakPriča o hercegovačkom duvandžiji: Bosonog preko planina u Bosnu kako bi zaradio koru kruha\nSljedeći članakDirektan sudar u tunelu na M 17: Dvoje povrijeđenih prevezeno u bolnicu


Tip dana: Parma – Verona: Mogu li “krstaši” do novog trijumfa? – Kladjenje.rs\nHomeTip DanaTip dana: Parma – Verona: Mogu li “krstaši” do novog trijumfa?\n29 Oktobra, 2019 Vlajko Tip Dana 0\nU utorak, sredu i četvrtak su na programu mečevi vanrednog desetog kola italijanske Serije A, a za vas smo ovog puta pripremili duel između Parme i Verone.\nParma: Fantastične partije ove ekipe na startu šampionata!\nKada je Parma pre sada već pet godina proglasila bankrot i počela sve ispočetka, verovatno niko nije očekivao da će se ova ekipa toliko brzo vratiti u najkvalitetniji rang italijanskog fudbala. Prošlu sezonu je Parma odlično započela, i u jednom trenutku su se čak nalazili i na poziciji koja vodi u Ligu Evrope, ali su u drugom delu prvenstva imali neshvatljivi pad, i došli u situaciju da se do poslednjeg kola bore za opstanak u ligi. Kada je ovaj šampionat u pitanju, nema sumnje da svi navijači Parme mogu da budu i više nego zadovoljni sa načinom na koji igraju njihovi fudbaleri. Naime, posle devet odigranih kola se Parma nalazi na visokom osmom mestu na tabeli i eventualnom pobedom u meču protiv Verone bi barem na kratko došli do deobe šeste pozicije što bi bilo zaista fantastično.\nU prošlom kolu su “krstaši” odigrali jedan fantastičan meč na gostovanju kod Intera i mora se priznati da je Parma bila bolja ekipa na tom susretu, ali su nažalost ipak samo osvojili bod, i to pošto je Inter došao do izjednačenja iz krajnje sumnjive situacije kojoj je prethodio očigledan ofsajd. Pre tog meča su fudbaleri Parme odigrali još jedan sjajan meč na svom “Enio Tardiniju” u kom su demolirali ekipu Đenove sa 5:1, što nam samo daje potvrdu o tome koliko Parma zapravo igra dobro ove sezone,\nVerona: Glavni cilj je opstanak!\nFudbaleri Verone su prošle godine igrali sjajno u Seriji B i uspeli su da dođu do plasmana u Seriju A čime su i ispunili svoj glavni cilj. Ipak, ove sezone su ciljevi malo drugačiji pošto je najbitnije da Verona sačuva status prvoligaša što će ruku na srce biti dosta teško obzirom da je ove godine konkurencija u italijanskom prvenstvu možda i nikad jača. U ovom trenutku, posle devet odigranih kola, Verona se nalazi na petnaestom mestu na tabeli sa devet osvojenih bodova, što i nije tako loše.\nDo sada je ekipa iz grada ljubavi zabeležila dve pobede, tri remija i četiri poraza, a poslednji od tih četiri u prošlom kolu kada su na svom terenu mimo očekivanja doživeli poraz od Sasuola, koji je inače poznat kao ekipa koja pruža katastrofalne partije na strani. Napadala je Verona čitavim tokom tog meča, ali je ipak Sasuolo bio prisebniji u završnici akcija, i došao do izuzetno važnih bodova. Pre toga je Verona doživela poraz i na gostovanju kod Napolija, ali daleko od toga da su se obrukali na tom susretu, čak su i dobrano namučili četu Karla Ančelotija koja je ipak uspela da upiše nova tri boda na tom susretu.\nVerona je već pokazala da ume da bude nezgodan rival u gostima, pošto su već ostvarli jednu pobedu na gostovanjima kada su u ranoj fazi prvenstva slavili kod Lećea. Ne treba zaboraviti ni da su uspeli da otkinu bod nikad jačem Kaljariju, a pored toga su doživeli i dva poraza, ali su protivnici u tim mečevima bili Juventus i Napoli.\nParma igra fantastično u poslednje vreme, a najbolji pokazatelj za to je i remi u prošlom kolu na gostovanju kod Intera kada je bilo 2:2. Što se tiče Verone, ova ekipa igra dosta dobro na gostovanjima, ali smo ipak mišljenja da su krstaši veliki favoriti u ovom susretu, pa im zbog toga i dajemo prednost u ovom meču i predlažemo da odigrate 1 koji kladionica Meridianbet plaća sa kvotom 2.30. Mečevi Parme nam u poslednje vreme donose veliki broj golova pa bi to slučaj mogao da bude i sada i zbog toga vam preporučujemo da probate sa igrom 3+ koju kladionica Meridianbet plaća sa kvotom 2.13. Za kraj, mišljenja smo da će domaća ekipa postići dva ili više gola na ovom susretu, pa vam iz tog razloga savetujemo da probate sa igrom D2+ koju kladionica Meridianbet plaća sa sjajnom kvotom 2.30.\n23 Marta, 2019 Peca Tip Dana 0\nU drugom kolu Mastersa u Majamiju snage će odmeriti dvojica tenisera čiji ranking sigurno ne odražava njihov kvalitet. Obojica su imali tešku prošlu sezonu, prepunu povreda i problema, a sa malo odigranih turnira, pa su […]\nTip dana: Brondbi – Nordsjalend: Pre sudara sa Srbima, okršaj u krugu porodice\n4 Avgusta, 2018 Peca Tip Dana 0\nBrondbi i Nordsjalend igraće derbi meč četrvtog kola danske lige, a samo četiri dana kasnije očekuju ih teški okršaji u kvalifikacijama za Ligu Evrope. Brondbi: Duh izgubljene titule lebdi kao ukleta lađa nad Brondbi Arenom […]


Republika / Kurtijev pad izazvao haos među zapadnjacima: SAD - EU 1:0!\nčetvrtak, 26. 3. 2020.| 10:22\nKosovo je postalo prvo mesto u Evropi gde je teroristička vlada srušena zbog reakcije na širenje pandemije koronavirusa, piše Blumberg, navodeći i da je to u neku ruku pobeda rešenja za koje su se zalagale SAD, a žestoko protivile ključne zemlje Evropske unije.\n- Кurti je naredio zabranu kretanja i prekid javnih okupljanja u ponedeljak kako bi se sprečilo širenje, suprotstavljajući se predsedniku Hašimu Tačiju koji je želeo da proglasi vanredno stanje. Dvojica zvaničnika su dugo vremena u sukobu, uglavnom zbog toga kako bi Кosovo trebalo da popravi odnose sa Srbijom i ko bi trebalo da vodi te razgovore - navodi Blumberg.\nOvaj medij ocenjuje da je "pad kabineta korak unazad za balkansku državu koja želi steći puno međunarodno priznanje nakon što je 2008. godine proglasila jednostranu nezavisnost od Srbije, koja je lobirala protiv napora Кosova da postane deo međunarodnih institucija poput Interpola. Odnosi su se ponovo pogoršali u 2018. godini, kada je Кosovo uvelo takse na srpsku robu kao protivmeru postupcima protiv Кosova".\n- Кurtijev odlazak je pokazao i neobičnu podelu između zapadnih sila. Dok su se ambasadori EU, iz Nemačke i Francuske, protivili zahtevu za izglasavanje nepoverenja, SAD je bio zadovoljan predlogom.\n- Sada se SAD zalažu za pristup kojem se otvoreno protive ključne evropske zemlje - rekao je Gerald Кnaus, predsedavajući Evropske inicijative za stabilnost, berlinskog istraživačkog centra.\n- Sećamo se 90-ih, kada je Zapad bio potpuno podeljen po ključnim pitanjima u bivšoj Jugoslaviji, što ostavlja zemlje poput Кosova u nemogućim pozicijama - piše Blumberg.\nSrbija Kosovo Kosovo i Metohija Isa Mustafa DSK Aljbin Kurit